9.  การจัดการ

    1.  โครงสร้างการจัดการ

โครงสร้างองค์กรของบริษัท ทรีนีตี้ วัฒนา จำกัด (มหาชน) ณ วันที่ 31 ธันวาคม 2551

บริษัทและบริษัทย่อยมีคณะกรรมการต่างๆ ได้แก่ คณะกรรมการบริษัท คณะกรรมการตรวจสอบ
และคณะกรรมการสรรหาและกำหนดค่าตอบแทน เป็นต้น
โดยคณะกรรมการและผู้บริหารของบริษัทและบริษัทย่อยประกอบด้วยผู้ทรงคุณวุฒิที่มีคุณสมบัติครบตามมาตรา
68 แห่งพระราชบัญญัติบริษัทมหาชน จำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543 ทุกประการ

ก. บริษัท ทรีนีตี้ วัฒนา จำกัด (มหาชน)

1) คณะกรรมการ

  ณ วันที่ 31 ธันวาคม 2551 คณะกรรมการ มีจำนวน 11 ท่าน ประกอบด้วย

+----+--------------------------+-------------------------------------+
| 1. | นายศิรินทร์ นิมมานเหมินท์      | ประธานกรรมการ กรรมการอิสระ           |
|    |                          |                                     |
|    |                          | และประธานกรรมการตรวจสอบ             |
+----+--------------------------+-------------------------------------+
| 2. | ดร. พงศธร สิริโยธิน         | กรรมการ                             |
+----+--------------------------+-------------------------------------+
| 3. | นายสุวิทย์ อุดมทรัพย์          | กรร                                 |
|    |                          | มการและกรรมการสรรหาและกำหนดค่าตอบแทน |
+----+--------------------------+-------------------------------------+
| 4. | นายปัญจะ เสนาดิสัย          | กรรมการอิสระและกรรมการตรวจสอบ        |
|    |                          | แล                                  |
|    |                          | ะประธานกรรมการสรรหาและกำหนดค่าตอบแทน |
+----+--------------------------+-------------------------------------+
| 5. | นายไพโรจน์ วโรภาษ         | กรรมการอิสระและกรรมการตรวจสอบ        |
+----+--------------------------+-------------------------------------+
| 6. | นายพจน์ วิเทตยนตรกิจ        | กรร                                 |
|    |                          | มการและกรรมการสรรหาและกำหนดค่าตอบแทน |
+----+--------------------------+-------------------------------------+
| 7. | นายอภิชาติ อาภาภิรม         | กรรมการอิสระและกรรมการตรวจสอบ        |
+----+--------------------------+-------------------------------------+
| 8. | นายสุรชัย สุขศรีวงศ์          | กรร                                 |
|    |                          | มการและกรรมการสรรหาและกำหนดค่าตอบแทน |
+----+--------------------------+-------------------------------------+
| 9. | นายภควัต โกวิทวัฒนพงศ์       | กรรมการ                             |
+----+--------------------------+-------------------------------------+
| 1  | นายกัมปนาท โลหเจริญวนิช     | กรรมการ                             |
| 0. |                          |                                     |
+----+--------------------------+-------------------------------------+
| 1  | นางขนิษฐา สรรพอาษา        | กรรมการ                             |
| 1. |                          |                                     |
+----+--------------------------+-------------------------------------+

ทั้งนี้มี นางสาวสุวรรณี ลิมปนวงศ์แสน (บริษัทหลักทรัพย์ ทรีนีตี้ จำกัด)
เป็นเลขานุการคณะกรรมการบริษัท

คณะกรรมการของบริษัท จะทำหน้าที่ในการกำหนดนโยบายโดยรวม
เพื่อให้บริษัทในกลุ่มแต่ละบริษัทนำไปปฏิบัติ คณะกรรมการของบริษัทในกลุ่ม ซึ่งหมายถึง
บริษัทหลักทรัพย์ ทรีนีตี้ จำกัด บริษัท ทรีนีตี้ อินฟอร์เมชั่น จำกัด บริษัท ทรีนีตี้ แอ๊ดไวซอรี่ 2001
จำกัด และบริษัท ทรีนีตี้ โพลาริส ฟิวเจอร์ส จำกัด
จะต้องรายงานผลการปฏิบัติงานโดยตรงกับคณะกรรมการของบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท ประกอบด้วย นายศิรินทร์ นิมมานเหมินท์ นายอภิชาติ
อาภาภิรม นายสุรชัย สุขศรีวงศ์ นายภควัต โกวิทวัฒนพงศ์ นายกัมปนาท โลหเจริญวนิช
หรือนางขนิษฐา สรรพอาษา
กรรมการสองในหกคนลงลายมือชื่อร่วมกันพร้อมประทับตราสำคัญของบริษัท

ขอบเขตหน้าที่ความรับผิดชอบของคณะกรรมการบริษัท ทรีนีตี้ วัฒนา จำกัด (มหาชน)

1. ปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทตลอดจนมติของที่ประชุมผู้ถือหุ้นที่เห็นชอบด้วยกฎหมาย

2. กำหนดทิศทางในการดำเนินธุรกิจของกลุ่มบริษัท
และควบคุมติดตามการดำเนินงานของกลุ่มบริษัทให้ถูกต้องตามกฎระเบียบข้อบังคับของหน่วยราชการที่เกี่ยวข้อง
มีการเปิดเผยข้อมูลอย่างเพียงพอให้กับผู้ถือหุ้นและผู้ที่เกี่ยวข้องทุกฝ่าย
และให้มีการบริหารงานอย่างโปร่งใส รวมทั้งให้เกิดประโยชน์สูงสุดต่อผู้ถือหุ้น

3. กำหนดเป้าหมาย แนวทาง นโยบาย แผนงานและงบประมาณของกลุ่มบริษัท
ควบคุมกำกับดูแลการบริหาร
การจัดการของคณะกรรมการบริษัทในกลุ่มให้เป็นไปตามนโยบายที่ได้รับมอบหมาย
เว้นแต่เรื่องดังต่อไปนี้ซึ่งกรรมการต้องได้รับอนุมัติจากที่ประชุมผู้ถือหุ้นก่อนการดำเนินงาน ได้แก่
เรื่องที่กฎหมายกำหนดให้ต้องได้มติของที่ประชุมผู้ถือหุ้น เช่น การเพิ่มทุน ลดทุน
การซื้อขายหรือโอนกิจการของบริษัท หรือการรับโอนกิจการหรือการรวมกิจการกับบุคคลอื่น
การแก้ไขหนังสือบริคณห์สนธิหรือข้อบังคับ การจ่ายค่าตอบแทนและบำเหน็จกรรมการ เป็นต้น

4.
คณะกรรมการอาจพิจารณาแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการย่อยที่ดูแล
กิจการของบริษัทตามที่คณะกรรมการมอบหมายก็ได้ ได้แก่ คณะกรรมการตรวจสอบ
คณะกรรมการพิจารณาค่าตอบแทน เป็นต้น

5. พิจารณาแต่งตั้งผู้บริหารในระดับประธานเจ้าหน้าที่บริหาร กรรมการอำนวยการ
ของบริษัทในกลุ่ม

6. พิจารณาแต่งตั้งคณะกรรมการปฏิบัติการ (Operational Committee) ในชุดต่าง ๆ อาทิ
คณะกรรมการพิจารณาสินเชื่อ คณะกรรมการจัดการกองทุน คณะกรรมการพิจารณาการลงทุน
พร้อมทั้งกำหนดหน้าที่ ความรับผิดชอบและอำนาจอนุมัติ

7. พิจารณาอนุมติการนำสินทรัพย์หรือทรัพย์สินของบริษัทหรือบริษัทในเครือไปเป็นประกัน
หรือเข้าค้ำประกันใด ๆ ที่ก่อให้เกิดภาระผูกพัน

8. พิจารณาอนุมัติการเข้าทำสัญญาใด ๆ
ที่ก่อให้เกิดภาระผูกพันต่อบริษัทในกลุ่มที่วงเงินเกินกว่าที่ได้รับมอบหมายให้คณะกรรมการปฏิบัติการ
หรือผู้รับมอบอำนาจ

9. อนุมัติการลงทุนในการขยายธุรกิจ ตลอดจนการเข้าร่วมทุนกับผู้ประกอบกิจการอื่น ๆ

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้คณะกรรมการบริษัท สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน และการได้มาหรือจำหน่ายไปซึ่งสินทรัพย์ที่สำคัญของบริษัท เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

2) คณะกรรมการตรวจสอบ

ณ วันที่ 31 ธันวาคม 2551 คณะกรรมการตรวจสอบ ประกอบด้วยกรรมการอิสระ 4 ท่านได้แก่

  ----- ---------------------- -------------------------------------------
  1.    นายศิรินทร์ นิมมานเหมินท์    ประธานกรรมการตรวจสอบและมีความรู้ด้านบัญชีการเงิน

  2.    นายปัญจะ เสนาดิสัย        กรรมการตรวจสอบและมีความรู้ด้านบัญชีการเงิน

  3.    นายไพโรจน์ วโรภาษ       กรรมการตรวจสอบและมีความรู้ด้านบัญชีการเงิน

  4.    นายอภิชาติ อาภาภิรม       กรรมการตรวจสอบ
  ----- ---------------------- -------------------------------------------

ทั้งนี้มี นายชิตชัย แจ่มโกมัย (บริษัทหลักทรัพย์ ทรีนีตี้ จำกัด)
เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทและบริษัทในกลุ่มมีการรายงานทางการเงินอย่างถูกต้องและเปิดเผยอย่างเพียงพอ

2.  สอบทานให้บริษัทและบริษัทในกลุ่มมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    และพิจารณาความเป็นอิสระของฝ่ายตรวจสอบและดูแลการปฏิบัติงานภายใน
    ตลอดจนให้ความเห็นชอบในการแต่งตั้ง โยกย้าย
    เลิกจ้างผู้บริหารฝ่ายตรวจสอบและดูแลการปฏิบัติงานภายใน

3.
สอบทานการปฏิบัติของบริษัทและบริษัทในกลุ่มให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัท

4. พิจารณาคัดเลือกและเสนอแต่งตั้งผู้สอบบัญชีของบริษัทและบริษัทในกลุ่ม
รวมถึงพิจารณาเสนอค่าตอบแทนของผู้สอบบัญชี โดยคำนึงถึงความเป็นอิสระ ความน่าเชื่อถือ
ความเพียงพอของทรัพยากร
และประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.
พิจาณารายการที่เกี่ยวโยงหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวลงนามโดยประธานกรรมการตรวจสอบ

7. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

3) คณะกรรมการสรรหาและกำหนดค่าตอบแทน

ณ วันที่ 31 ธันวาคม 2551 คณะกรรมการสรรหาและกำหนดค่าตอบแทน ประกอบด้วย

  ------ ---------------------------- ------------------------------------
  1.     นายปัญจะ เสนาดิสัย              ประธานกรรมการสรรหาและกำหนดค่าตอบแทน

  2.     นายสุวิทย์ อุดมทรัพย์              กรรมการสรรหาและกำหนดค่าตอบแทน

  3.     นายพจน์ วิเทตยนตรกิจ            กรรมการสรรหาและกำหนดค่าตอบแทน

  4.     นายสุรชัย สุขศรีวงศ์              กรรมการสรรหาและกำหนดค่าตอบแทน
  ------ ---------------------------- ------------------------------------

ทั้งนี้มี นางณิยะดา จ่างตระกูล (บริษัทหลักทรัพย์ ทรีนีตี้ จำกัด)
เป็นเลขานุการคณะกรรมการสรรหาและกำหนดค่าตอบแทน

อำนาจหน้าที่ของคณะกรรมการสรรหาและกำหนดค่าตอบแทน

1.  พิจารณาค่าตอบแทนกรรมการบริษัทและบริษัทย่อยและนำเสนอคณะกรรมการบริษัทเพื่อพิจารณาและนำเสนอขออนุมัติต่อผู้ถือหุ้น

2.  พิจารณาและอนุมัติงบค่าตอบแทนรวมให้แก่ผู้บริหารของบริษัทและบริษัทย่อย

3.  สรรหาและคัดเลือกบุคคลเข้าดำรงตำแหน่งกรรมการและประธานเจ้าหน้าที่บริหาร
    เมื่อครบวาระหรือมีตำแหน่งว่างลง และนำเสนอคณะกรรมการบริษัทเพื่ออนุมัติ
    หรือเพื่อเสนอต่อที่ประชุมผู้ถือหุ้น แล้วแต่กรณี

4.  พิจารณาเสนองบประมาณค่าตอบแทนรวมของผู้บริหาร
    และพนักงานของบริษัทและบริษัทย่อยต่อคณะกรรมการบริษัทเพื่ออนุมัติ

5. พิจารณาหลักเกณฑ์และแนวทางในการกำหนดค่าตอบแทนแก่กรรมการ
และผู้บริหารระดับสูงที่เหมาะสม

4) ผู้บริหาร

บริษัท ทรีนีตี้ วัฒนา จำกัด (มหาชน)
ได้แต่งตั้งกรรมการที่เป็นตัวแทนฝ่ายบริหารทำหน้าที่ประธานเจ้าหน้าที่บริหาร
เพื่อทำหน้าที่ประสานงานและติดตามการดำเนินงานของบริษัทย่อยให้เป็นไปตามนโยบายของคณะกรรมการบริษัท
ได้แก่ นายภควัต โกวิทวัฒนพงศ์

บริษัทไม่มีทีมผู้บริหาร เนื่องจากบริษัทดำเนินธุรกิจโดยการถือหุ้นในบริษัทอื่น(Holding Company)
จึงไม่มีการดำเนินงานโดยตรง คณะกรรมการบริษัทเป็นผู้กำหนดนโยบายเพื่อให้บริษัทย่อยนำไปปฏิบัติ

ขอบเขตหน้าที่ความรับผิดชอบของประธานเจ้าหน้าที่บริหาร

1. กลั่นกรองและนำเสนอแผนงาน งบประมาณประจำปี ให้คณะกรรมการของบริษัทพิจารณาอนุมัติ
และ ติดตามผลการดำเนินงานให้เป็นไปตามแผนงาน

2. เป็นผู้กำหนดทิศทางและแนวทางการบริหารงานภายในบริษัท ซึ่งรวมถึงการเงิน การตลาด
การบริหารงานบุคคล และด้านการปฏิบัติการอื่น ๆ

3. ตัดสินใจในกิจกรรมที่เกี่ยวเนื่องกับการดำเนินงานของบริษัท

4. จัดสรรเงินบำเหน็จรางวัลซึ่งได้รับอนุมัติจากคณะกรรมการกำหนดค่าตอบแทนแล้วแก่ ผู้บริหาร
พนักงานหรือลูกจ้างของบริษัท หรือบุคคลใด ๆ ที่กระทำกิจการให้บริษัท

5. นำเสนอเพื่อการแต่งตั้งโยกย้าย และเลิกจ้างกรรมการอำนวยการต่อคณะกรรมการบริษัท

6. อนุมัติการจ้าง การแต่งตั้ง การโยกย้าย และเลิกจ้างพนักงาน
กำหนดค่าจ้างและค่าตอบแทนพนักงานในทุกระดับ
โดยสามารถแต่งตั้งผู้รับมอบอำนาจให้ดำเนินการแทนได้

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้ประธานเจ้าหน้าที่บริหาร
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

ข. บริษัทหลักทรัพย์ ทรีนีตี้ จำกัด

1) คณะกรรมการบริษัท

  ณ วันที่ 31 ธันวาคม 2551 คณะกรรมการบริษัทฯ มีจำนวน 8 ท่าน ประกอบด้วย

  ----- --------------------------- -------------------------------------
  1.    นายภควัต โกวิทวัฒนพงศ์          ประธานกรรมการ

  2.    นายปัญจะ เสนาดิสัย             กรรมการอิสระ และกรรมการตรวจสอบ

  3.    นายไพโรจน์ วโรภาษ            กรรมการอิสระ และกรรมการตรวจสอบ

  4.    นายอภิชาติ อาภาภิรม            กรรมการอิสระ และประธานกรรมการตรวจสอบ

  5.    นายกัมปนาท โลหเจริญวนิช        กรรมการ

  6.    นางขนิษฐา สรรพอาษา           กรรมการ

  7.    นายชาญชัย กงทองลักษณ์          กรรมการ

  8.    นางสาวสุวรรณี ลิมปนวงศ์แสน      กรรมการ
  ----- --------------------------- -------------------------------------

ทั้งนี้มี นางสาวสุวรรณี ลิมปนวงศ์แสน เป็นเลขานุการคณะกรรมการบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ ประกอบด้วย นายกัมปนาท โลหเจริญวนิช นางขนิษฐา
สรรพอาษา นายชาญชัย กงทองลักษณ์ นางสาวสุวรรณี ลิมปนวงศ์แสน
กรรมการสองในสี่คนลงลายมือชื่อร่วมกันพร้อมประทับตราสำคัญของบริษัท

ขอบเขตหน้าที่ความรับผิดชอบของคณะกรรมการบริษัทในกลุ่ม

1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมาย

2. กลั่นกรองและนำเสนอแผนงานและงบประมาณประจำปีให้ประธานเจ้าหน้าที่บริหาร
เพื่อนำเสนอคณะกรรมการ บมจ. ทรีนีตี้ วัฒนา
พิจารณาอนุมัติและติดตามผลการดำเนินงานให้เป็นไปตามแผนงาน

3.
พิจารณาอนุมัติการเปลี่ยนแปลงการเพิ่มเติมงบประมาณรายจ่ายประจำปีระหว่างที่ไม่มีการประชุมคณะกรรมการ
บมจ. ทรีนีตี้ วัฒนา และให้นำเสนอคณะกรรมการบมจ. ทรีนีตี้ วัฒนา
เพื่อทราบในที่ประชุมคราวถัดไป

4. กำหนด ประเมิน และทบทวนกลยุทธ์การดำเนินงานให้สอดคล้องกับแผนงาน

5. พิจารณาอนุมัติการมอบอำนาจภายในบริษัท
โดยสามารถแต่งตั้งผู้รับมอบอำนาจให้ดำเนินการแทนได้

6. อนุมัตินโยบายการบริหารจัดการความเสี่ยงของบริษัท
และควบคุมดูแลการบริหารจัดการความเสี่ยงให้เป็นไปตามนโยบาย

7. ประเมินผลการดำเนินงานขององค์กรและพนักงาน

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้คณะกรรมการบริษัทในกลุ่ม
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

การมอบอำนาจโดยคณะกรรมการบริษัท

ที่ประชุมคณะกรรมการบริษัท ครั้งที่ 2/2547 เมื่อวันที่ 23 กุมภาพันธ์ 2547
ได้พิจารณาอนุมัติการมอบอำนาจให้กรรมการผู้มีอำนาจ 2 ท่าน
เป็นผู้มีอำนาจกระทำการแทนหรือในนามบริษัทฯ โดยให้ผู้รับมอบอำนาจดังกล่าว
สามารถมอบอำนาจช่วงให้พนักงานของหน่วยงานต่าง ๆ ภายในบริษัทฯ หรือบริษัทในกลุ่ม
เป็นผู้มีอำนาจกระทำการแทนหรือในนามบริษัทฯได้ภายในขอบเขตความรับผิดชอบของแต่ละบุคคล

2) กรรมการอิสระ และกรรมการตรวจสอบ

ณ วันที่ 31 ธันวาคม 2551 คณะกรรมการตรวจสอบประกอบด้วยกรรมการอิสระ 3
ท่านซึ่งเป็นกรรมการตรวจสอบของบริษัท ทรีนีตี้ วัฒนา จำกัด (มหาชน) เช่นกัน
รายชื่อคณะกรรมการตรวจสอบมีดังนี้

1. นายอภิชาติ อาภาภิรม กรรมการอิสระ และประธานกรรมการตรวจสอบ

2. นายปัญจะ เสนาดิสัย กรรมการอิสระ และกรรมการตรวจสอบ (มีความรู้ด้านบัญชีการเงิน)

3. นายไพโรจน์ วโรภาษ กรรมการอิสระ และกรรมการตรวจสอบ (มีความรู้ด้านบัญชีการเงิน)

ทั้งนี้มี นายชิตชัย แจ่มโกมัย เป็นเลขานุการคณะกรรมการตรวจสอบ

อำนาจหน้าที่ของกรรมการอิสระและกรรมการตรวจสอบ

อำนาจหน้าที่และความรับผิดชอบของกรรมการอิสระจะเป็นไปตามกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
และในส่วนของคณะกรรมการตรวจสอบมีอำนาจหน้าที่และความรับผิดชอบเช่นเดียวกับของคณะกรรมการตรวจสอบของบริษัท
ทรีนีตี้ วัฒนา จำกัด(มหาชน)

3) คณะกรรมการปฏิบัติการอื่นๆ

นอกเหนือจากคณะกรรมการของบริษัทฯ บริษัทยังมีการจัดตั้งคณะกรรมการปฏิบัติการอื่นๆ
เพื่อดูแลสายงานในแต่ละด้านดังนี้

3.1) คณะกรรมการบริหาร (Executive Committee)

  สมาชิกคณะกรรมการบริหาร

  ประธานเจ้าหน้าที่บริหาร

  กรรมการอำนวยการ

  กรรมการผู้จัดการ

  สมาชิกสมทบ

  ผู้บริหารฝ่าย

  เลขาคณะกรรมการ

  คุณสุวรรณี ลิมปนวงศ์แสน

  บทบาทและหน้าที่ของคณะกรรมการบริหาร

1.  ปฏิบัติตามอำนาจหน้าที่ที่ได้รับมอบหมายจากคณะกรรมการบริษัท ซึ่งรวมถึง
    การอนุมัติงบประมาณ แผนงาน
    ตลอดจนการดำเนินงานต่างๆของบริษัทอันเป็นการประกอบธุรกิจปกติหรือเกี่ยวเนื่องกับการประกอบธุรกิจปกติของบริษัทและบริษัทในกลุ่ม

2.  กำหนดแนวนโยบายและกลยุทธ์ ในเรื่องต่อไปนี้

    1.  การบริหารสินทรัพย์ (asset allocation) หมายถึง
        วงเงินการลงทุนในแต่ละธุรกรรม หรือการให้บริการประเภทต่างๆของบริษัท
        และบริหารหนี้สิน

    2.  การกำหนดราคาของแต่ละธุรกรรม และการให้บริการ

    3.  การลงทุน

    4.  นโยบายและเกณฑ์การบริหารความเสี่ยง risk indicators และ risk limit
        รวมของบริษัท

    5.  นโยบายและวิธีปฏิบัติในด้านการป้องกันการฟอกเงิน
        รวมทั้งกำหนดแนวทางการรายงานเหตุอันควรสงสัย

3.  ตัดสินใจการลงทุนในโครงการตามแผนงานที่อนุมัติไว้ในข้อ 1) รวมถึง การลงทุนทางด้าน
    เทคโนโลยีสารสนเทศ รูปแบบ IT Architecture ขององค์กร

4.  ติดตาม ประเมินผล และทบทวนแผนงาน งบประมาณ นโยบาย และโครงการ ตามข้อ 1)ถึง
    3)

5.  พิจารณามอบหมายความรับผิดชอบและอำนาจอนุมัติในการดำเนินการต่างๆ

3.2) คณะกรรมการจัดการกองทุน (Investment Committee)

สมาชิกคณะกรรมการจัดการกองทุนมี 2 ชุด ดังนี้

3.2.1) คณะกรรมการจัดการกองทุนส่วนบุคคล

สมาชิกคณะกรรมการ

  คุณภควัต โกวิทวัฒนพงศ์

  คุณชาญชัย กงทองลักษณ์

  คุณแก้วกมล ตันติเฉลิม

  คุณฉัตรพงศ์ ตลับนาค

  เลขาคณะกรรมการ

  คุณฉัตรพงศ์ ตลับนาค

บทบาทและหน้าที่ของคณะกรรมการจัดการกองทุนส่วนบุคคล

1.  คัดเลือกและกำหนดตราสารที่ลงทุนได้ (Securities Universe)

2.  ให้ความเห็นกลยุทธ์การลงทุน และแนวโน้มการลงทุน

3.  ดูแลผลการดำเนินงานของกองทุนโดยรวม
    และกำหนดแนวทางแก้ไขหากผลตอบแทนการลงทุนไม่เป็นไปตามเป้าหมาย

3.2.2) คณะกรรมการจัดการการรับประกันการจัดจำหน่าย

สมาชิกคณะกรรมการ

  คุณกัมปนาท โลหเจริญวณิช

  คุณพิเศษ เสตเสถียร

  คุณสิงขรณ์ ฉลาดกิจศิริกุล

  คุณวรวิทย์ สินอยู่

  สมาชิกสมทบ

ผู้บริหารฝ่ายวาณิชธนกิจ

ผู้บริหารฝ่ายตราสารหนี้

  เลขาคณะกรรมการ

  คุณสถาปนะ เลี้ยวประไพ

บทบาทและหน้าที่ของคณะกรรมการจัดการการรับประกันการจัดจำหน่าย

1.  พิจารณาอนุมัติการรับประกันการจัดจำหน่าย[Underwriting] หลักทรัพย์ และตราสารอนุพันธ์

2.  กำหนดหลักเกณฑ์ที่ใช้ในการบริหารความเสี่ยง และควบคุมความเสี่ยงที่เกิดขึ้น

3.  อนุมัติหลักเกณฑ์ที่ใช้ในการจัดสรรหลักทรัพย์ และตราสารที่รับจัดจำหน่ายให้กับลูกค้า
    หรือนักลงทุนกลุ่มเป้าหมาย

การกำหนดอำนาจอนุมัติของคณะกรรมการจัดการการรับประกันการจัดจำหน่าย

คณะกรรมการจัดการการรับประกันการจัดจำหน่าย มีอำนาจอนุมัติหลักทรัพย์และวงเงินการจัดจำหน่ายแบบไม่รับประกันการจัดจำหน่าย (Best effort deal) และแบบรับประกันการจัดจำหน่าย (Firm underwritten) ในวงเงินที่ได้รับอนุมัติจากคณะกรรมการบริษัท บริษัทฯ กำหนดอำนาจอนุมัติการจัดจำหน่ายหลักทรัพย์ ดังนี้

- การจัดจำหน่ายแบบไม่รับประกันการจัดจำหน่าย (Best effort deal)

+------------------------+--------------+-----------------------------+
| วงเงิน                  | ป            | เ                           |
|                        | ระเภทหลักทรัพย์ | งื่อนไขการลงนามของผู้รับมอบอำนาจ |
+------------------------+--------------+-----------------------------+
|   วงเงินมากกว่า 200      | ตราสารทุน     | คณะกรรมการบริษัท              |
|   ล้านบาท               |              |                             |
|                        | ตราสารหนี้     |                             |
|   วงเงินมากกว่า 300      |              |                             |
|   ล้านบาท               |              |                             |
+------------------------+--------------+-----------------------------+
|   วงเงินน้อยกว่า หรือเท่ากับ | ตราสารทุน     | สมาชิกทุกท่านของคณะกรรมกา      |
|   200 ล้านบาท           |              | รจัดการการรับประกันการจัดจำหน่าย |
|                        | ตราสารหนี้     |                             |
|   วงเงินน้อยกว่า หรือเท่ากับ |              |                             |
|   300 ล้านบาท           |              |                             |
+------------------------+--------------+-----------------------------+
|   วงเงินน้อยกว่า หรือเท่ากับ | ตราสารทุน     | 2 ใน 3                      |
|   100 ล้านบาท           |              | ขององค์ประชุมคณะกรรมกา        |
|                        | ตราสารหนี้     | รจัดการการรับประกันการจัดจำหน่าย |
|   วงเงินน้อยกว่า หรือเท่ากับ |              |                             |
|   200 ล้านบาท           |              |                             |
+------------------------+--------------+-----------------------------+

- การจัดจำหน่ายแบบรับประกันการจัดจำหน่าย( Firm underwritten)

+------------------------+--------------+-----------------------------+
| วงเงิน                  | ป            | เ                           |
|                        | ระเภทหลักทรัพย์ | งื่อนไขการลงนามของผู้รับมอบอำนาจ |
+------------------------+--------------+-----------------------------+
|   วงเงินมากกว่า 75       | ตราสารทุน     | คณะกรรมการบริษัท              |
|   ล้านบาท               |              |                             |
|                        | ตราสารหนี้     |                             |
|   วงเงินมากกว่า 100      |              |                             |
|   ล้านบาท               |              |                             |
+------------------------+--------------+-----------------------------+
|   วงเงินน้อยกว่า หรือเท่ากับ | ตราสารทุน     | สมาชิกทุกท่านของคณะกรรมกา      |
|   75 ล้านบาท            |              | รจัดการการรับประกันการจัดจำหน่าย |
|                        | ตราสารหนี้     | *                           |
|   วงเงินน้อยกว่า หรือเท่ากับ |              |                             |
|   100 ล้านบาท           |              |                             |
+------------------------+--------------+-----------------------------+
|   วงเงินน้อยกว่า หรือเท่ากับ | ตราสารทุน     | 2 ใน 3                      |
|   30 ล้านบาท            |              | ขององค์ประชุมคณะกรรมกา        |
|                        | ตราสารหนี้     | รจัดการการรับประกันการจัดจำหน่าย |
|   วงเงินน้อยกว่า หรือเท่ากับ |              | *                           |
|   50 ล้านบาท            |              |                             |
+------------------------+--------------+-----------------------------+
|   วงเงินน้อยกว่า หรือเท่ากับ | ตราสารทุน     | 2 ใน 3                      |
|   5 ล้านบาท             |              | ของคณะกรรมกา                |
|                        |              | รจัดการการรับประกันการจัดจำหน่าย |
|                        |              | **                          |
+------------------------+--------------+-----------------------------+

  หมายเหตุ : * ให้นับรวมสมาชิกสมทบเป็นผู้มีอำนาจอนุมัติ

** ไม่รวมสมาชิกสมทบเป็นผู้มีอำนาจอนุมัติ

3.3) คณะกรรมการพิจารณาสินเชื่อ (Credit Committee)

สมาชิกคณะกรรมการพิจารณาสินเชื่อ ประกอบด้วย

  กลุ่ม ก คุณกัมปนาท โลหเจริญวนิช

  คุณชาญชัย กงทองลักษณ์

  คุณสุวรรณี ลิมปนวงศ์แสน

  คุณกุลนดา รุจจนเวท

  กลุ่ม ข คุณสิงขรณ์ ฉลาดกิจศิริกุล

  คุณวรวิทย์ สินอยู่

  คุณสุธางค์ คนศิลป

  คุณธีรชัย โรจนราธา

  เลขาคณะกรรมการ

  คุณสุนิสา รอดหลัก

 

บทบาทและหน้าที่ของคณะกรรมการพิจารณาสินเชื่อ

1.  กำหนดแนวทางประเมินฐานะการเงินของลูกค้า (Credit Scoring)

2.  อนุมัติเกณฑ์การประเมินวงเงินของลูกค้า (Credit Lines)

3.  อนุมัติวงเงินซื้อขายหุ้นทุน ตราสารหนี้ อนุพันธ์ และการกู้ยืมเพื่อซื้อขายหลักทรัพย์

4.  อนุมัติวงเงินประเภท Counter Party Limit

5.  อนุมัติหลักทรัพย์ที่ให้กู้ยืมพร้อมอัตราดอกเบี้ยใน Credit Balance และ SBL

6.  อนุมัติประเภทหลักทรัพย์หรือตราสารที่กำหนดให้ลูกค้าวางเป็นประกันในบัญชี
    รวมทั้งอัตราดอกเบี้ยสำหรับการวางเงินประกัน

7.  อนุมัติค่านายหน้าและค่าธรรมเนียมเรียกเก็บลูกค้า

8.  ติดตามหนี้ค้างชำระ และหนี้มีปัญหา

9.  ควบคุมความเสี่ยงตามเกณฑ์ที่บริษัทกำหนด

การกำหนดอำนาจอนุมัติของคณะกรรมการพิจารณาสินเชื่อ

คณะกรรมการพิจารณาสินเชื่อมีอำนาจอนุมัติวงเงินให้ลูกค้าทั้งบุคคลธรรมดา นิติบุคคล
และลูกค้าสถาบัน ในวงเงินที่ได้รับอนุมัติจากคณะกรรมการบริษัท บริษัทฯ
กำหนดอำนาจอนุมัติการเปิดบัญชีและปรับวงเงินในการซื้อขายตราสารทุนและตราสารหนี้
และสัญญาซื้อขายล่วงหน้า ดังนี้

+----------------------+-------------+---------------------------------+
| วงเงิน                | ปร          | เงื่อนไขการลงนามของผู้รับมอบอำนาจ    |
|                      | ะเภทหลักทรัพย์ |                                 |
+======================+=============+=================================+
| 1                    |             |                                 |
| ลูกค                  |             |                                 |
| ้าบุคคลธรรมดาและนิติบุคคล |             |                                 |
+----------------------+-------------+---------------------------------+
|   วงเงินมากกว่า 200    | ตราสารทุน    | คณะกรรมการบริษัท                  |
|   ล้านบาท             |             |                                 |
|                      | ตราสารหนี้    |                                 |
|   วงเงินมากกว่า 200    |             |                                 |
|   ล้านบาท             | สัญญา        |                                 |
|                      | ซื้อขายล่วงหน้า |                                 |
|   วงเงินมากกว่า 30     |             |                                 |
|   ล้านบาท             |             |                                 |
+----------------------+-------------+---------------------------------+
|   วงเงินมากกว่า 100    | ตราสารทุน    | สมา                             |
|   ล้านบาท แต่ไม่เกิน 200 |             | ชิกทุกท่านของคณะกรรมการพิจารณาสินเชื่อ |
|   ล้านบาท             | ตราสารหนี้    |                                 |
|                      |             |                                 |
|   วงเงินมากกว่า 100    | สัญญา        |                                 |
|   ล้านบาท แต่ไม่เกิน 200 | ซื้อขายล่วงหน้า |                                 |
|   ล้านบาท             |             |                                 |
|                      |             |                                 |
|   วงเงินมากกว่า 10     |             |                                 |
|   ล้านบาท แต่ไม่เกิน 30  |             |                                 |
|   ล้านบาท             |             |                                 |
+----------------------+-------------+---------------------------------+
|   วงเงินมากกว่า 10     | ตราสารทุน    | ผู้ม                              |
|   ล้านบาท แต่ไม่เกิน 100 |             | ีอำนาจในคณะกรรมการพิจารณาสินเชื่อกลุ่ม |
|   ล้านบาท             | สัญญา        | ก 1 คน ร่วมกับกลุ่ม ข 2 คน          |
|                      | ซื้อขายล่วงหน้า |                                 |
|   วงเงินมากกว่า 3      |             |                                 |
|   ล้านบาท แต่ไม่เกิน 10  |             |                                 |
|   ล้านบาท             |             |                                 |
+----------------------+-------------+---------------------------------+
|   วงเงินมากกว่า 10     | ตราสารหนี้    | กรรมการ หรือกรรมการอำนวยการ      |
|   ล้านบาท แต่ไม่เกิน 50  |             | หรือรองกรรมการผู้จัดการ             |
|   ล้านบาท             |             | หรือผู้ช่วยกรรมการผู้จัดการฝ่ายตราสารหนี้ |
|                      |             | 1 คน                            |
|                      |             | ร่วมกับผู้ม                         |
|                      |             | ีอำนาจในคณะกรรมการพิจารณาสินเชื่อกลุ่ม |
|                      |             | ก 1 คน                          |
+----------------------+-------------+---------------------------------+
|   วงเงินมากกว่า 1      | ตราสารทุน    | ผู้มีอำนาจในคณะกรรมการพิจารณาสินเชื่อ  |
|   ล้านบาท แต่ไม่เกิน 10  |             | 2 คน หรือ ผู้จัดการเขต 1 คน         |
|   ล้านบาท             | สัญญา        | ร่วมก                            |
|                      | ซื้อขายล่วงหน้า | ับผู้มีอำนาจในคณะกรรมการพิจารณาสินเชื่อ |
|   วงเงินมากกว่า 0.5    |             | 1 คน                            |
|   ล้านบาท แต่ไม่เกิน 3   |             |                                 |
|   ล้านบาท             |             |                                 |
+----------------------+-------------+---------------------------------+
|   วงเงินไม่เกิน 10      | ตราสารหนี้    | ผู้อำนวยการฝ่ายตราสารหนี้ 1 คน       |
|   ล้านบาท             |             |                                 |
+----------------------+-------------+---------------------------------+
|   วงเงินมากกว่า 0.3    | สัญญา        | ผู้มีอำนาจในคณะกรรมการพิจารณาสินเชื่อ  |
|   ล้านบาท แต่ไม่เกิน 0.5 | ซื้อขายล่วงหน้า | หรือ ผู้จัดการเขต 1 คน              |
|   ล้านบาท             |             |                                 |
+----------------------+-------------+---------------------------------+
|   วงเงินไม่เกิน 1       | ตราสารทุน    | หัวหน้าเจ้าหน้าที่การตลาด             |
|   ล้านบาท             |             | หรือผู้จัดการสาขา หรือผู้ช่วยผู้จัดการสาขา |
|                      | สัญญา        | 1 คน                            |
|   วงเงินไม่เกิน 0.3     | ซื้อขายล่วงหน้า |                                 |
|   ล้านบาท             |             |                                 |
+----------------------+-------------+---------------------------------+
| 2 ลูกค้าสถาบัน          |             |                                 |
+----------------------+-------------+---------------------------------+
|   วงเงินมากกว่า 200    | ตราสารทุน    | คณะกรรมการบริษัท                  |
|   ล้านบาท             |             |                                 |
|                      | ตราสารหนี้    |                                 |
|   วงเงินมากกว่า 500    |             |                                 |
|   ล้านบาท             | สัญญา        |                                 |
|                      | ซื้อขายล่วงหน้า |                                 |
|   วงเงินมากกว่า 50     |             |                                 |
|   ล้านบาท             |             |                                 |
+----------------------+-------------+---------------------------------+
|   วงเงินมากกว่า 100    | ตราสารทุน    | สมา                             |
|   ล้านบาท แต่ไม่เกิน 200 |             | ชิกทุกท่านของคณะกรรมการพิจารณาสินเชื่อ |
|   ล้านบาท             | ตราสารหนี้    |                                 |
|                      |             |                                 |
|   วงเงินมากกว่า 100    | สัญญา        |                                 |
|   ล้านบาท แต่ไม่เกิน 500 | ซื้อขายล่วงหน้า |                                 |
|   ล้านบาท             |             |                                 |
|                      |             |                                 |
|   วงเงินมากกว่า 10     |             |                                 |
|   ล้านบาท แต่ไม่เกิน 50  |             |                                 |
|   ล้านบาท             |             |                                 |
+----------------------+-------------+---------------------------------+
|   วงเงินมากกว่า 50     | ตราสารทุน    | ผู้ม                              |
|   ล้านบาท แต่ไม่เกิน 100 |             | ีอำนาจในคณะกรรมการพิจารณาสินเชื่อกลุ่ม |
|   ล้านบาท             | สัญญา        | ก 1 คน ร่วมกับกลุ่ม ข 2 คน          |
|                      | ซื้อขายล่วงหน้า |                                 |
|   วงเงินมากกว่า 5      |             | (เฉพาะบัญชีกอง                    |
|   ล้านบาท แต่ไม่เกิน 10  |             | ทุนย่อยที่บริหารโดยบริษัทจัดการกองทุนรวม |
|   ล้านบาท             |             | ให้ผู้ม                            |
|                      |             | ีอำนาจในคณะกรรมการพิจารณาสินเชื่อกลุ่ม |
|                      |             | ก 1 คนมีอำนาจอนุมัติ)               |
+----------------------+-------------+---------------------------------+
|   วงเงินมากกว่า 50     | ตราสารหนี้    | กรรมการ หรือกรรมการอำนวยการ      |
|   ล้านบาท แต่ไม่เกิน 100 |             | หรือรองกรรมการผู้จัดการ             |
|   ล้านบาท             |             | หรือผู้ช่วยกรรมการผู้จัดการฝ่ายตราสารหนี้ |
|                      |             | 1 คน                            |
|                      |             | ร่วมกับผู้ม                         |
|                      |             | ีอำนาจในคณะกรรมการพิจารณาสินเชื่อกลุ่ม |
|                      |             | ก 1 คน                          |
+----------------------+-------------+---------------------------------+
|   วงเงินไม่เกิน 50      | ตราสารทุน    | ผู้มีอำนาจในคณะกรรมการพิจารณาสินเชื่อ  |
|   ล้านบาท             |             | 2 คน                            |
|                      | สัญญา        |                                 |
|   วงเงินไม่เกิน 5       | ซื้อขายล่วงหน้า |                                 |
|   ล้านบาท             |             |                                 |
+----------------------+-------------+---------------------------------+
|   วงเงินไม่เกิน 50      | ตราสารหนี้    | ผู้อำนวยการฝ่ายตราสารหนี้ 1 คน       |
|   ล้านบาท             |             |                                 |
+----------------------+-------------+---------------------------------+
| 3 ลูกค้ากองทุนส่วนบุคคล   |             |                                 |
+----------------------+-------------+---------------------------------+
|   ไม่จำกัดวงเงิน        | ทุกประเภท    | กรรมการ หรือกรรมการอำนวยการ      |
|                      |             | หรือรองกร                        |
|                      |             | รมการผู้จัดการฝ่ายจัดการกองทุนส่วนบุคคล |
|                      |             | 1 คน                            |
+----------------------+-------------+---------------------------------+

3.4) คณะกรรมการพิจารณาการลงทุน (Proprietary Committee)

สมาชิกคณะกรรมการพิจารณาการลงทุน ประกอบด้วย

  1) สมาชิกถาวร

  คุณภควัต โกวิทวัฒนพงศ์

  คุณกัมปนาท โลหเจริญวนิช

  คุณขนิษฐา สรรพอาษา

  คุณชาญชัย กงทองลักษณ์

  คุณสุวรรณี ลิมปนวงศ์แสน

2) สมาชิกสมทบ

ผู้บริหารฝ่ายวาณิชธนกิจ

ผู้ดูแลบัญชีเงินลงทุน

  เลขาคณะกรรมการ

  คุณอรวรรณ อนุพรวัฒนากิจ

บทบาทและหน้าที่ของคณะกรรมการพิจารณาการลงทุน

  1. กำหนดแนวทางและกลยุทธ์ของการลงทุนของบัญชีเงินลงทุนของบริษัทในภาพรวม เว้นแต่มี
  เหตุจำเป็นที่ทำให้ต้องพิจารณาการลงทุนเป็นรายหลักทรัพย์

1.  กำหนดและอนุมัติ Exposure Limit ของการลงทุนในตราสาร/หลักทรัพย์ แต่ละประเภท
    ภายใต้วงเงินรวมที่ได้รับอนุมัติจากคณะกรรมการบริษัท

2.  พิจารณาคัดเลือกตราสาร/หลักทรัพย์ที่ให้บริษัทลงทุนได้และตามกรอบการลงทุนที่ได้รับอนุมัติจากคณะกรรมการบริษัท

3.  อนุมัติ Issue Limit /Issuer Limit /Counter Party Limit / Bidding Limit
    สำหรับตราสาร/หลักทรัพย์ที่พิจารณาลงทุนในอำนาจที่ได้รับอนุมัติ

4.  พิจารณาคัดเลือกและอนุมัติ ผู้จัดการการลงทุนต่างประเทศ บริษัทหลักทรัพย์ต่างประเทศ
    หรือธนาคารพาณิชย์ไทยหรือต่างประเทศ

5.  กำหนดนโยบายและเกณฑ์การบริหารความเสี่ยง Risk Indicators (เช่น foreign
    exchange risk, credit risk, market/price risk, legal risk, etc.) และ
    Risk Limit ของความเสี่ยงแต่ละประเภทของการลงทุน

6.  ควบคุมดูแลการบริหารความเสี่ยงให้เป็นไปตามนโยบายและเกณฑ์ที่กำหนดไว้

7.  ติดตามผลการดำเนินงานของ Portfolio ในภาพรวม
    และกำหนดแนวทางแก้ไขหากไม่เป็นไปตามเป้าหมาย

8.  พิจารณาการลงทุนประเภท Direct Investment ก่อนนำเสนอคณะกรรมการบริษัท

4) เจ้าหน้าที่บริหาร ณ วันที่ 31 ธันวาคม 2551 ประกอบด้วย

  ----- ---------------------- --------------------------------------------
  1.    นายภควัต โกวิทวัฒนพงศ์     ประธานเจ้าหน้าที่บริหาร

  2.    นายกัมปนาท โลหเจริญวนิช   กรรมการอำนวยการ

  3.    นางขนิษฐา สรรพอาษา      กรรมการอำนวยการ

  4.    รศ. พิเศษ เสตเสถียร      กรรมการผู้จัดการ ผู้บริหารสายงานวาณิชธนกิจ0

  5.    นายชาญชัย กงทองลักษณ์     กรรมการผู้จัดการ ผู้บริหารสายงานผลิตภัณฑ์และการตลาด

  6.    นางณิยะดา จ่างตระกูล      รองกรรมการผู้จัดการ ผู้บริหารสายงานสื่อสารองค์กร0

  7.    นางสาวสุวรรณี ลิมปนวงศ์แสน รองกรรมการผู้จัดการ ผู้บริหารสายงานสนับสนุน

  8.    นางสาวสุธางค์ คนศิลป      รองกรรมการผู้จัดการ
                               ผู้ช่วยผู้บริหารสายงานผลิตภัณฑ์และการตลาด

  9.    นางอาภาฬฎี เลขะกุล       รองกรรมการผู้จัดการ ดูแลฝ่ายที่ปรึกษาการลงทุนและสาขา

  10.   นายสิงขรณ์ ฉลาดกิจศิริกุล    รองกรรมการผู้จัดการ ดูแลฝ่ายที่ปรึกษาการลงทุนและสาขา

  11.   นายวรวิทย์ สินอยู่          รองกรรมการผู้จัดการ ดูแลฝ่ายที่ปรึกษาการลงทุนและสาขา

  12.   นางสาวอนงค์ ยุวะหงษ์      รองกรรมการผู้จัดการ ฝ่ายวาณิชธนกิจ

  13.   นายสถาปนะ เลี้ยวประไพ    รองกรรมการผู้จัดการ ฝ่ายวาณิชธนกิจ

  14.   นางแก้วกมล ตันติเฉลิม      รองกรรมการผู้จัดการ ฝ่ายธนบดีธนกิจ
  ----- ---------------------- --------------------------------------------

ขอบเขตหน้าที่ความรับผิดชอบของกรรมการอำนวยการ

1.  นำเสนอแผนงาน งบประมาณประจำปีให้ประธานเจ้าหน้าที่บริหาร
    และคณะกรรมการบริษัทในกลุ่มพิจารณา

2.  ติดตาม และดำเนินงานให้เป็นไปตามแผนงาน และนโยบายที่กำหนด

3.  บริหารงานภายในบริษัท ซึ่งรวมถึงการเงิน การตลาด การบริหารงานบุคคล
    และด้านการปฏิบัติการอื่น ๆ

4.  ร่วมกับประธานเจ้าหน้าที่บริหารในการตัดสินใจในกิจกรรมที่เกี่ยวเนื่องกับการดำเนินงานของบริษัท

5.  ร่วมกับประธานเจ้าหน้าที่บริหารในการพิจารณาจัดสรรเงินบำเหน็จรางวัลซึ่งได้รับอนุมัติจากคณะกรรมการบริษัทแล้ว
    แก่พนักงานหรือลูกจ้างของบริษัท หรือบุคคลใด ๆ ที่กระทำกิจการให้บริษัท

6.  บริหารจัดการความเสี่ยงในการดำเนินธุรกิจให้เป็นไปตามนโยบาย
    และเสนอให้คณะกรรมการทราบ

7.  อนุมัติการใช้จ่ายในวงเงินหรืองบประมาณรายจ่ายประจำปีที่ผ่านการอนุมัติจากคณะกรรมการบริษัท

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้กรรมการอำนวยการ
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

การกำหนดอำนาจอนุมัติเจ้าหน้าที่บริหาร

บริษัทมีการมอบอำนาจให้เจ้าหน้าที่บริหารอนุมัติรายจ่าย รวมถึงการตัดจำหน่ายสินทรัพย์
และการทำรายการผิดพลาดภายในวงเงินต่างๆที่ได้รับมอบหมายอำนาจอนุมัติตามลำดับชั้น ดังนี้

  -------------------------------------------------- ----------------- --------------------------------------
  ประเภทรายการ                                       วงเงิน (บาท)       ผู้มีอำนาจ

  1. การตัดจำหน่ายผลขาดทุนจากการจำหน่ายหรือลดมูลค่าทรัพย์สิน*  ไม่จำกัดวงเงิน       กรรมการอำนวยการ หรือ กรรมการผู้จัดการ หรือ
                                                                       กรรมการ ร่วมกัน 2 ท่าน

  2.                                                 จำนวนเงินเกิน       กรรมการอำนวยการ หรือ กรรมการผู้จัดการ หรือ
  กรณีเกิดค่าใช้จ่ายผิดพลาดอันเนื่องจากการส่งคำสั่งซื้อขายผิดพลาด   50,000            กรรมการ 1 ท่าน

                                                     จำนวนเงินไม่เกิน     รองกรรมการผู้จัดการหรือผู้อำนวยการอาวุโส ขึ้นไป
                                                     50,000            1 ท่าน

                                                     จำนวนเงินไม่เกิน     รองกรรมการผู้จัดการหรือหรือผู้อำนวยการอาวุโส
                                                     20,000            หรือผู้จัดการเขตขึ้นไป 1 ท่าน

                                                     จำนวนเงินไม่เกิน     หัวหน้าเจ้าหน้าที่การตลาดหรือผู้จัดการสาขาขึ้นไป 1
                                                     10,000            ท่าน

                                                     จำนวนเงินไม่เกิน     ผู้ช่วยผู้จัดการสาขา 1 ท่าน
                                                     5,000             
  -------------------------------------------------- ----------------- --------------------------------------

* การตัดจำหน่ายผลขาดทุนจากการจำหน่ายหรือลดมูลค่าทรัพย์สินที่สำคัญของบริษัท ได้แก่ ลูกหนี้
หรือเงินลงทุน ผู้บริหารจะนำเสนอคณะกรรมการบริษัทเพื่อพิจารณาก่อนดำเนินการ

กรณีรายจ่ายฝ่ายทุน
จะต้องจัดทำงบประมาณรายจ่ายฝ่ายทุนประจำปีเพื่อขออนุมัติจากคณะกรรมการบริษัท ทรีนีตี้ วัฒนา
จำกัด (มหาชน) เว้นแต่กรณีฉุกเฉินและไม่มีงบประมาณซึ่งจำนวนเงินไม่เกินร้อยละ 20
ของงบประมาณรายจ่ายฝ่ายทุนประจำปี จะต้องได้รับอนุมัติจากกรรมการของบริษัทสองท่าน

ค. บริษัท ทรีนีตี้ แอ๊ดไวซอรี่ 2001 จำกัด

1) คณะกรรมการ

ณ วันที่ 31 ธันวาคม 2551 คณะกรรมการบริษัทฯ มีจำนวน 3 ท่าน ประกอบด้วย

  ---- -------------------------------------- ----------------------------
  1.   นางขนิษฐา สรรพอาษา                      ประธานกรรมการ

  2.   นายพิเศษ เสตเสถียร                       กรรมการ

  3.   นายสถาปนะ เลี้ยวประไพ                    กรรมการ
  ---- -------------------------------------- ----------------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือนางขนิษฐา สรรพอาษา นายพิเศษ เสตเสถียร
นายสถาปนะ เลี้ยวประไพ
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท

ขอบเขตหน้าที่ความรับผิดชอบของคณะกรรมการ

อำนาจหน้าที่ของคณะกรรมการบริษัทฯจะเป็นไปตามขอบเขตหน้าที่ความรับผิดชอบของคณะกรรมการบริษัทในกลุ่ม
(โปรดดูรายละเอียดในเรื่อง ขอบเขตหน้าที่ความรับผิดชอบของคณะกรรมการบริษัทในกลุ่ม )

2) เจ้าหน้าที่บริหาร ณ วันที่ 31 ธันวาคม 2551 ประกอบด้วย

+---+---------------------------------+-------------------------------+
| 1 | นางขนิษฐา สรรพอาษา               | กรรมการอำนวยการ               |
| . |                                 |                               |
+---+---------------------------------+-------------------------------+
| 2 | นายพิเศษ เสตเสถียร                | กรรมการผู้จัดการ                 |
| . |                                 |                               |
+---+---------------------------------+-------------------------------+
| 3 | นางสาวมณีรัตน์ แจ้งแจ่มจิตต์           | ผู้ช่วยกรรมการผู้จัดการ             |
| . |                                 |                               |
+---+---------------------------------+-------------------------------+

ง. บริษัท ทรีนีตี้ อินฟอร์เมชั่น จำกัด

1) คณะกรรมการ

ณ วันที่ 31 ธันวาคม 2551 คณะกรรมการบริษัทฯ มีจำนวน 5 ท่าน ประกอบด้วย

  ---- --------------------------------- --------------------------------
  1.   นายภควัต โกวิทวัฒนพงศ์                ประธานกรรมการ

  2.   นายกัมปนาท โลหเจริญวนิช              กรรมการ

  3.   นางขนิษฐา สรรพอาษา                 กรรมการ

  4.   นางณิยะดา จ่างตระกูล                 กรรมการ

  5.   นางสาวสุวรรณี ลิมปนวงศ์แสน            กรรมการ
  ---- --------------------------------- --------------------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือ นายภควัต โกวิทวัฒนพงศ์ นายกัมปนาท โลหเจริญวนิช
นางขนิษฐา สรรพอาษา นางณิยะดา จ่างตระกูล และนางสาวสุวรรณี ลิมปนวงศ์แสน
กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท

ขอบเขตหน้าที่ความรับผิดของคณะกรรมการ

อำนาจหน้าที่ของคณะกรรมการบริษัทฯจะเป็นไปตามขอบเขตหน้าที่ความรับผิดชอบของคณะกรรมการบริษัทในกลุ่ม
(โปรดดูรายละเอียดในเรื่อง ขอบเขตหน้าที่ความรับผิดชอบของคณะกรรมการบริษัทในกลุ่ม )

2) เจ้าหน้าที่บริหาร 

ณ วันที่ 31 ธันวาคม 2551 บริษัทไม่มีทีมผู้บริหาร
เนื่องจากบริษัทดำเนินธุรกิจโดยการถือหุ้นในบริษัทอื่น(Holding Company)
จึงไม่มีการดำเนินงานโดยตรง

จ. บริษัท ทรีนีตี้ โพลาริส ฟิวเจอร์ส จำกัด

1) คณะกรรมการ

ณ วันที่ 31 ธันวาคม 2551 คณะกรรมการบริษัทฯ มีจำนวน 7 ท่าน ประกอบด้วย

  ---- ---------------------------- --------------------------------------
  1.   นายภควัต โกวิทวัฒนพงศ์           ประธานกรรมการ

  2.   นายไพโรจน์ วโรภาษ             กรรมการอิสระ

  3.   นายปัญจะ เสนาดิสัย              กรรมการอิสระ

  4.   นายอภิชาติ อาภาภิรม             กรรมการอิสระ

  5.   นายกัมปนาท โลหเจริญวนิช         กรรมการ

  6.   นางขนิษฐา สรรพอาษา            กรรมการ

  7.   นายชาญชัย กงทองลักษณ์           กรรมการ
  ---- ---------------------------- --------------------------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือ นายภควัต โกวิทวัฒนพงศ์ นายกัมปนาท โลหเจริญวนิช
นางขนิษฐา สรรพอาษา หรือนายชาญชัย กงทองลักษณ์ กรรมการสองในสี่คนนี้ลงลายมือชื่อร่วมกัน

ขอบเขตหน้าที่ความรับผิดของคณะกรรมการ

อำนาจหน้าที่ของคณะกรรมการบริษัทฯจะเป็นไปตามขอบเขตหน้าที่ความรับผิดชอบของคณะกรรมการบริษัทในกลุ่ม
(โปรดดูรายละเอียดในเรื่อง ขอบเขตหน้าที่ความรับผิดชอบของคณะกรรมการบริษัทในกลุ่ม )

2) เจ้าหน้าที่บริหาร 

ณ วันที่ 31 ธันวาคม 2551 บริษัทไม่มีทีมผู้บริหาร เนื่องจากบริษัทดำเนินการโอนธุรกรรมไปที่บริษัทหลักทรัพย์ ทรีนีตี้ จำกัด 

9.2 การสรรหากรรมการและผู้บริหารระดับสูง

คณะกรรมการบริษัทได้มอบหมายหน้าที่ในการสรรหากรรมการของบริษัท และบริษัทย่อย
รวมทั้งตำแหน่งประธานเจ้าหน้าที่บริหารให้แก่คณะกรรมการสรรหาและกำหนดค่าตอบแทนเป็นผู้กำหนดหลักเกณฑ์
และดำเนินการสรรหา เมื่อตำแหน่งนั้นครบวาระหรือว่างลง โดยมีขั้นตอนดังนี้

1.  พิจารณาทบทวนโครงสร้างและองค์ประกอบ
    รวมทั้งขนาดของคณะกรรมการบริษัทให้เหมาะสมกับองค์กร
    และสอดคล้องกับสภาพทางธุรกิจที่เปลี่ยนไป
    โดยคณะกรรมการบริษัทประกอบด้วยบุคคลที่มีความรู้ ความสามารถ มีประสบการณ์ในด้านต่างๆ
    และสามารถมีส่วนร่วมสนับสนุนการดำเนินธุรกิจของบริษัทให้มั่นคงและยั่งยืน

2.  พิจารณาทบทวนคุณสมบัติทั่วไป คุณสมบัติเฉพาะ ของกรรมการ กรรมการอิสระ
    และประธานเจ้าหน้าที่บริหาร และ/หรือหลักเกณฑ์ในการสรรหาเพื่อให้เหมาะสมกับสถานการณ์
    และเป็นไปตามข้อกำหนดของตลาดหลักทรัพย์แห่งประเทศไทย

3.  เมื่อผ่านการพิจารณาสรรหาแล้ว กรณีการเสนอแต่งตั้งกรรมการ กรรมการอิสระ
    ให้ประธานกรรมการเสนอต่อที่ประชุมสามัญผู้ถือหุ้นเพื่ออนุมัติ กรณีประธานเจ้าหน้าที่บริหาร
    ให้คณะกรรมการสรรหาและกำหนดค่าตอบแทนเสนอต่อคณะกรรมการบริษัทเพื่ออนุมัติ

กรรมการที่เป็นตัวแทนของผู้ถือหุ้นรายใหญ่ ประกอบด้วย นายพงศธร สิริโยธิน นายสุวิทย์ อุดมทรัพย์
นายพจน์ วิเทตยนตรกิจ และนายสุรชัย สุขศรีวงศ์

9.3 ค่าตอบแทนผู้บริหาร

9.3.1 บริษัท ทรีนีตี้ วัฒนา จำกัด (มหาชน)

ก. ค่าตอบแทนที่เป็นตัวเงิน

กรรมการ

ในปี 2551 คณะกรรมการของบริษัท 11 ท่านได้รับค่าตอบแทนเป็นเบี้ยประชุมจำนวนเงิน
4,620,000 บาท และได้รับค่าบำเหน็จกรรมการสำหรับปี 2550 เป็นจำนวนเงิน 2,240,000
บาท สำหรับค่าบำเหน็จกรรมการปี 2551 บริษัทไม่ได้สำรองไว้ตามมติคณะกรรมการบริษัทครั้งที่
1/2552 ดังนั้น ค่าตอบแทนกรรมการรายบุคคลที่จ่ายในปี 2551 และปี 2550 มีดังนี้

+---+-------------------+----------+----------+-----------+-----------+
|   | รายชื่อกรรมการ      |   ค่า     |          |   ค       | ค่าบำเหน   |
|   |                   | เบี้ยประชุม | ค่าบำเหน็จ | ่าเบี้ยประชุม | ็จกรรมการปี |
|   |                   |          | กรรมการปี |           | 2549      |
|   |                   |   ปี 2551 |   2550   |   ปี 2550  |           |
+---+-------------------+----------+----------+-----------+-----------+
| 1 | นายศิรินทร์          | 1        | 420,000  | 1,320,000 | -         |
| . | นิมมานเหมินท์        | ,320,000 |          |           |           |
+---+-------------------+----------+----------+-----------+-----------+
| 2 | ดร. พงศธร สิริโยธิน  | 240,000  | 140,000  | 240,000   | -         |
| . |                   |          |          |           |           |
+---+-------------------+----------+----------+-----------+-----------+
| 3 | นายสุวิทย์ อุดมทรัพย์   | 240,000  | 140,000  | 240,000   | -         |
| . |                   |          |          |           |           |
+---+-------------------+----------+----------+-----------+-----------+
| 4 | นายปัญจะ เสนาดิสัย   | 540,000  | 280,000  | 540,000   | -         |
| . |                   |          |          |           |           |
+---+-------------------+----------+----------+-----------+-----------+
| 5 | นายไพโรจน์ วโรภาษ  | 540,000  | 280,000  | 540,000   | -         |
| . |                   |          |          |           |           |
+---+-------------------+----------+----------+-----------+-----------+
| 6 | นายอภิชาติ อาภาภิรม  | 540,000  | 280,000  | 540,000   | -         |
| . |                   |          |          |           |           |
+---+-------------------+----------+----------+-----------+-----------+
| 7 | นายพจน์ วิเทตยนตรกิจ | 240,000  | 140,000  | 240,000   | -         |
| . |                   |          |          |           |           |
+---+-------------------+----------+----------+-----------+-----------+
| 8 | นายสุรชัย สุขศรีวงศ์   | 240,000  | 140,000  | 240,000   | -         |
| . |                   |          |          |           |           |
+---+-------------------+----------+----------+-----------+-----------+
| 9 | นายภควัต           | 240,000  | 140,000  | 240,000   | -         |
| . | โกวิทวัฒนพงศ์        |          |          |           |           |
+---+-------------------+----------+----------+-----------+-----------+
| 1 | นางขนิษฐา สรรพอาษา | 240,000  | 140,000  | 240,000   | -         |
| 0 |                   |          |          |           |           |
| . |                   |          |          |           |           |
+---+-------------------+----------+----------+-----------+-----------+
| 1 | นายกัมปนาท         | 240,000  | 140,000  | 240,000   | -         |
| 1 | โลหเจริญวนิช        |          |          |           |           |
| . |                   |          |          |           |           |
+---+-------------------+----------+----------+-----------+-----------+
|   | รวม               | 4        | 2        | 4,620,000 | -         |
|   |                   | ,620,000 | ,240,000 |           |           |
+---+-------------------+----------+----------+-----------+-----------+

 ผู้บริหาร

  -ไม่มี-

ข. ค่าตอบแทนอื่นๆ

กรรมการ

ในปี 2551 และ 2550 บริษัทได้ทำประกันภัยความรับผิดของกรรมการและเจ้าหน้าที่ (Directors
and Officers Liability Insurance) ของบริษัทและบริษัทย่อยในวงเงิน 50 ล้านบาท

9.3.2 บริษัทหลักทรัพย์ ทรีนีตี้ จำกัด

ก. ค่าตอบแทนที่เป็นตัวเงิน

 กรรมการ

-ไม่มี-

ผู้บริหาร

  ---------------------------- ------------- ------------- ------------- ---------------
                               ปี 2550                      ปี 2551        

  ประเภทค่าตอบแทน               จำนวนผู้บริหาร   จำนวนเงิน      จำนวนผู้บริหาร   จำนวนเงิน

  เงินเดือนและโบนัส               11            34,532,913    13            30,830,053

  เงินสมทบเข้ากองทุนสำรองเลี้ยงชีพ   11            1,962,693     13            2,931,456
  ---------------------------- ------------- ------------- ------------- ---------------

ข.ค่าตอบแทนอื่นๆ

กรรมการและผู้บริหาร

ในปี 2551 บริษัทได้ทำประกันภัยความรับผิดของกรรมการและเจ้าหน้าที่ (Directors and
Officers Liability Insurance) ของบริษัทและบริษัทย่อยในวงเงิน 50 ล้านบาท

9.4 การกำกับดูแลกิจการ

คณะกรรมการบริษัท ทรีนีตี้ วัฒนา จำกัด (มหาชน) ตระหนักถึงบทบาทหน้าที่
และความรับผิดชอบของคณะกรรมการในการส่งเสริมและให้ความสำคัญต่อการกำกับดูแลให้บริษัทมีการดำเนินงานที่โปร่งใส
มีความสามารถในการแข่งขัน
ซึ่งจะนำไปสู่ความเจริญเติบโตและเพิ่มคุณค่าและมูลค่าให้กับผู้ถือหุ้นในระยะยาว
โดยคำนึงถึงผู้มีส่วนได้เสียอื่น คณะกรรมการบริษัทจึงได้พิจารณาหลักการกำกับดูแลกิจการที่ดีปี 2549
ตามแนวทางของตลาดหลักทรัพย์แห่งประเทศไทย และได้กำหนดนโยบายการกำกับดูแลกิจการ
และถือปฏิบัติในหลักการต่างๆดังนี้

นโยบายการกำกับดูแลกิจการ

โดยมติที่ประชุมคณะกรรมการบริษัทครั้งที่ 2/2552 เมื่อวันที่ 26 กุมภาพันธ์ 2552
คณะกรรมการบริษัทได้ทบทวนนโยบายในการกำกับดูแลกิจการของบริษัท
และไม่มีการแก้ไขปรับปรุงนโยบายการกำกับดูแลที่กำหนดไว้ดังนี้

1. คณะกรรมการบริษัทกำหนดทิศทางการดำเนินธุรกิจ
และควบคุมดูแลให้กิจการของบริษัทเจริญเติบโตอย่างยั่งยืน
และให้ประโยชน์ต่อผู้ถือหุ้นรวมถึงผู้มีส่วนได้เสียกลุ่มต่างๆ ในระยะยาว
รวมถึงการให้ความสำคัญกับการดูแลสังคมและสิ่งแวดล้อม

2. บริษัทจะประกอบธุรกิจโดยยึดกฎหมาย
ระเบียบปฏิบัติที่เกี่ยวข้องทั้งของสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย ตลาดตราสารหนี้ และตลาดอนุพันธ์
รวมทั้งได้กำหนดจรรยาบรรณปฏิบัติของบริษัท พนักงานและกรรมการ เสริมเพิ่มเติม
โดยจัดให้มีการทบทวนอยู่เสมอ

3. การดำเนินงานของคณะกรรมการบริษัท และบริษัทย่อย
รวมถึงการแก้ไขปัญหาของฝ่ายจัดการจะเป็นไปด้วยความโปร่งใส สามารถตรวจสอบได้
และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย รวมทั้งควบคุมดูแล
และเปิดเผยรายการที่อาจก่อให้เกิดปัญหาความขัดแย้งทางผลประโยชน์อย่างเหมาะสมและให้เป็นไปตามข้อกำหนดของบริษัทและหน่วยงานที่กำกับดูแล

4.
บริษัทจะดูแลสิทธิของผู้ถือหุ้นในการรับรู้ข้อมูลเกี่ยวกับบริษัทโดยจัดให้มีข้อมูลอย่างเพียงพอเพื่อการพิจารณาในการประชุม
และให้มีโอกาสแสดงความคิดเห็นอย่างเต็มที่
รวมทั้งดูแลสิทธิของผู้มีส่วนได้เสียกลุ่มต่างๆอย่างเหมาะสม และให้มีความเท่าเทียม ได้แก่
กลุ่มลูกค้า คู่ค้า รวมถึงกลุ่มพนักงาน ซึ่งเป็นทรัพยากรบุคคลที่สำคัญของบริษัท
นอกจากนั้นบริษัทจะช่วยเหลือเกื้อกูลสังคมตามความเหมาะสม

5.
บริษัทจะดำเนินงานและบริหารธุรกิจด้วยความระมัดระวังรอบคอบโดยคำนึงถึงผลประโยชน์และความเสี่ยงอยู่เสมอ
โดยจัดให้มีการควบคุมภายใน การตรวจสอบภายใน
และจัดให้มีเครื่องมือในการบริหารความเสี่ยงต่างๆอย่างเหมาะสม และครอบคลุมในหลายๆด้าน

6. บริษัทจะดูแลให้มีการถ่วงดุลของคณะกรรมการบริษัทที่เหมาะสม โดยมีกรรมการอิสระไม่น้อยกว่า
3 ท่าน และกรรมการของบริษัทต้องออกจากตำแหน่งเป็นจำนวนหนึ่งในสามเป็นประจำทุกปี
โดยให้กรรมการที่อยู่ในวาระนานที่สุดเป็นผู้ออกจากตำแหน่ง
และมีสัดส่วนกรรมการที่ไม่เป็นผู้บริหารต่อกรรมการที่เป็นผู้บริหารในอัตราส่วนที่เหมาะสม
โดยให้สะท้อนกับสัดส่วนการถือหุ้นของบริษัทและสภาวะธุรกิจในสังคม

บริษัทได้นำนโยบายการกำกับดูแลกิจการเผยแพร่ใน Website
ของบริษัทเพื่อให้ผู้ที่เกี่ยวข้องทุกฝ่ายได้ทราบ

หมวดที่ 1 สิทธิของผู้ถือหุ้น

บริษัทส่งเสริมให้ผู้ถือหุ้นใช้สิทธิและไม่กระทำการใดๆ อันเป็นการละเมิดหรือริดรอนสิทธิของผู้ถือหุ้น
ในปี 2551 บริษัทได้จัดประชุมสามัญผู้ถือหุ้น 1 ครั้ง
ซึ่งบริษัทได้ดำเนินการเพื่อสิทธิและความเท่าเทียมของผู้ถือหุ้น ดังนี้

-   จัดกระบวนการประชุมที่สนับสนุนให้ผู้ถือหุ้นสามารถเข้าร่วมประชุมโดยสะดวก
    ไม่ใช้วิธีการที่ยุ่งยาก

-   เผยแพร่ข้อมูลทั้งหมดเกี่ยวกับวัน เวลา สถานที่ประชุม วาระการประชุม กฎเกณฑ์ต่างๆ
    และข้อมูลที่เกี่ยวข้องกับเรื่องที่ต้องตัดสินใจแก่ผู้ถือหุ้นล่วงหน้าใน Website
    ของบริษัทก่อนวันประชุมเป็นเวลาไม่น้อยกว่า 30 วัน

-   เปิดโอกาสให้ผู้ถือหุ้นส่งคำถามเกี่ยวกับวาระการประชุมล่วงหน้าได้ โดยจัดส่งทาง Email :
    ir@trinitythai.com เริ่มตั้งแต่วันที่เผยแพร่เอกสารการประชุมใน website
    จนถึงวันก่อนวันประชุมไม่น้อยกว่า 7 วัน

-   กำหนดระยะเวลาเพียงพอ (ไม่ต่ำกว่า 1 ชั่วโมง)
    สำหรับการรับลงทะเบียนเพื่อเข้าร่วมประชุมของผู้ถือหุ้น

-   จัดให้ผู้ถือหุ้นมีข้อมูลที่เพียงพอในการเข้าร่วมประชุมในระยะเวลาอันสมควร
    โดยในแต่ละวาระจะมีความเห็นของคณะกรรมการบริษัทประกอบ
    พร้อมทั้งระบุเกณฑ์การออกเสียงลงคะแนนในวาระที่สำคัญเพื่อให้ผู้ถือหุ้นทราบ

-   จัดเตรียมกำหนดเวลาในการประชุมเพื่อเปิดโอกาสให้ผู้ถือหุ้นมีโอกาสสอบถามและแสดงความคิดเห็นอย่างเต็มที่
    และไม่มีการเพิ่มวาระการประชุมโดยไม่แจ้งผู้ถือหุ้นทราบล่วงหน้าแต่อย่างใด

-   มีประธานกรรมการ ตัวแทนกรรมการบริษัท กรรมการตรวจสอบ ประธานเจ้าหน้าที่บริหาร
    และผู้สอบบัญชีเข้าร่วมประชุมเพื่อชี้แจงและตอบข้อซักถามของผู้ถือหุ้น

-   นำเสนอรายงานการประชุม ใน Website ของบริษัท ไม่เกิน 1
    เดือนภายหลังวันประชุมผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทปฏิบัติต่อผู้ถือหุ้นทุกรายเท่าเทียม นอกเหนือจากการปกป้องสิทธิตามหลักการในหมวดที่ 1 แล้ว
บริษัทได้ดำเนินการเพื่อให้ผู้ถือหุ้นได้รับการดูแลอย่างเท่าเทียมและเหมาะสม ดังนี้

2.1 การจัดกระบวนการประชุมผู้ถือหุ้นที่สนับสนุนให้มีการปฏิบัติต่อผู้ถือหุ้นทุกรายเท่าเทียมกัน

1)
การให้โอกาสผู้ถือหุ้นส่วนน้อยสามารถเสนอวาระการประชุมและ/หรือเสนอชื่อบุคคลเพื่อเข้าดำรงตำแหน่งกรรมการล่วงหน้า

ในการประชุมคณะกรรมการบริษัทครั้งที่ 1/2551 เมื่อวันที่ 25 มกราคม 2551
คณะกรรมการได้มีนโยบายให้ดำเนินการเพื่อเปิดโอกาสให้ผู้ถือหุ้นส่วนน้อยสามารถเสนอวาระการประชุมและชื่อบุคคลเพื่อเข้าดำรงตำแหน่งกรรมการล่วงหน้า
สำหรับการประชุมสามัญผู้ถือหุ้นประจำปี 2551
โดยได้กำหนดหลักเกณฑ์และวิธีปฏิบัติเพื่อเสนอวาระและชื่อบุคคลเพื่อเป็นกรรมการ
โดยแจ้งให้ผู้ถือหุ้นทราบถึงหลักเกณฑ์ วิธีการและรูปแบบเอกสารที่เกี่ยวข้องผ่าน website
ของบริษัท และผ่านช่องทางเผยแพร่ของตลาดหลักทรัพย์ โดยให้ระยะเวลาในการเสนออย่างน้อย 1
เดือน
ทั้งนี้ได้กำหนดให้ผู้ถือหุ้นนำเสนอเอกสารตามหลักเกณฑ์ที่บริษัทกำหนดต่อเลขานุการบริษัทภายในวันที่
25 กุมภาพันธ์ 2551 เพื่อนำเสนอต่อคณะกรรมการบริษัทเพื่อพิจารณา
ซึ่งไม่มีผู้ถือหุ้นรายใดเสนอวาระหรือชื่อบุคคลเพื่อเข้าดำรงตำแหน่งกรรมการในการประชุมสามัญผู้ถือหุ้นประจำปี
2551 นี้

สำหรับการประชุมสามัญผู้ถือหุ้นประจำปี 2552 บริษัทได้แจ้งผ่านช่องทางเผยแพร่ของตลาดหลักทรัพย์
และ Website ของบริษัทเมื่อวันที่ 21 มกราคม 2552
โดยกำหนดให้ผู้ถือหุ้นนำเสนอเอกสารตามหลักเกณฑ์ที่บริษัทกำหนดต่อเลขานุการบริษัทภายในวันที่ 20
กุมภาพันธ์ 2552 เพื่อนำเสนอต่อคณะกรรมการบริษัทเพื่อพิจารณา
ซึ่งไม่มีผู้ถือหุ้นรายใดเสนอวาระหรือชื่อบุคคลเพื่อเข้าดำรงตำแหน่งกรรมการในการประชุมสามัญผู้ถือหุ้นประจำปี
2552 นี้

2)
จัดเตรียมหนังสือมอบฉันทะที่มีทางเลือกสำหรับผู้ถือหุ้นที่จะมอบฉันทะให้กรรมการที่เป็นอิสระของบริษัทเป็นผู้รับมอบฉันทะ
นอกเหนือจากกรรมการและฝ่ายจัดการของบริษัท

3)
จัดให้มีบัตรลงคะแนนทุกวาระสำหรับผู้ถือหุ้นทุกรายที่เข้าร่วมประชุมในการคัดค้านหรืองดออกเสียง

4) จัดให้มีบัตรลงคะแนนให้ผู้ถือหุ้นได้ใช้สิทธิในการแต่งตั้งกรรมการเป็นรายคน

2.2
มาตรการป้องกันกรรมการและผู้บริหารในการใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบ

กรรมการ ผู้บริหาร และพนักงานของบริษัท ทรีนีตี้ วัฒนา จำกัด (มหาชน)
และบริษัทย่อยจะต้องปฏิบัติตามข้อกำหนดในคู่มือการปฏิบัติงาน (Compliance Manual)
อย่างเคร่งครัด ซึ่งมีการกำหนดระเบียบปฏิบัติต่าง ๆ ได้แก่
จรรยาบรรณในการประกอบธุรกิจของบริษัท ผู้บริหารและพนักงาน การซื้อขายหลักทรัพย์ของพนักงาน

แนวทางปฏิบัติงานของฝ่ายงานต่างๆ
ต่อไปนี้เป็นตัวอย่างระเบียบปฏิบัติบางส่วนที่เกี่ยวกับการซื้อขายหลักทรัพย์ของกรรมการ ผู้บริหาร
และพนักงาน

  1) ข้อกำหนดในการเปิดบัญชีซื้อขายหลักทรัพย์ของพนักงาน

-   พนักงานของบริษัทและบริษัทย่อยต้องเปิดบัญชีซื้อขายหลักทรัพย์ของตนเองกับบริษัทหลัก ทรัพย์
    ทรีนีตี้ จำกัด เท่านั้น โดยจะต้องได้รับการอนุมัติจากผู้บริหารฝ่าย

-   หากพนักงานมีบัญชีกับบริษัทหลักทรัพย์บริษัทอื่นก่อนวันที่ระเบียบนี้ใช้บังคับหรือก่อนมาปฎิบัติงานกับบริษัทและบริษัทย่อย
    พนักงานจะต้องหยุดการใช้บัญชีกับบริทหลักทรัพย์รายนั้นนับแต่วันที่ระเบียบนี้ใช้บังคับ
    โดยพนักงานสามารถขายหลักทรัพย์ที่คงค้างได้เท่านั้น จนกระทั่งไม่มีหลักทรัพย์คงเหลือ
    จึงให้ปิดบัญชีนั้นทันที

-   ห้ามพนักงานเปิดบัญชีซื้อขายหลักทรัพย์เพื่อตนเองโดยใช้ชื่อของบิดา มารดา คู่สมรส พี่น้อง
    ญาติสนิท หรือ เพื่อนเป็นผู้เปิดบัญชีแทน เป็นต้น

2) ข้อพึงปฏิบัติในการซื้อขายหลักทรัพย์ของกรรมการและผู้บริหาร

  ผู้บริหารของบริษัทที่มีส่วนเกี่ยวข้องกับข้อมูลทางบัญชีและงบการเงินที่ยังไม่เผยแพร่ต่อสาธารณชน
  จะไม่สามารถสั่งซื้อหรือขายหลักทรัพย์ของบริษัทตั้งแต่วันที่ 15
  ของเดือนถัดจากวันสิ้นไตรมาสหรือวันสิ้นงวด จนถึงวันที่บริษัทเปิดเผยข้อมูลดังกล่าวต่อสาธารณชน

  สำหรับกรรมการของบริษัทและบริษัทย่อย
  จะไม่สามารถสั่งซื้อหรือขายหลักทรัพย์ของบริษัทตั้งแต่วันที่ได้รับเอกสารการประชุมคณะกรรมการเพื่อรับทราบงบการเงินรายไตรมาสหรือรายงวด
  จนถึงวันที่ประกาศงบการเงิน
  ทั้งนี้เว้นแต่กรณีจำเป็นและเป็นการซื้อขายที่ไม่ได้ใช้ข้อมูลภายในของบริษัท
  ซึ่งกรรมการจะต้องทำบันทึกให้ Compliance Officer
  เพื่อเป็นข้อมูลหรือหลักฐานประกอบการกำกับดูแลของบริษัท

3) แนวทางการปฏิบัติงานของฝ่ายบัญชีและการเงิน

  เจ้าหน้าที่ฝ่ายบัญชีและการเงินต้องรักษาความลับของข้อมูลทางบัญชี
  รวมถึงงบการเงินของบริษัทไว้อย่างเคร่งครัด
  ห้ามแจ้งหรือดำเนินการอย่างหนึ่งอย่างใดให้ผู้ที่ไม่มีส่วนเกี่ยวข้องได้รับทราบข้อมูลนั้น
  ต้องมีการรักษาความลับระหว่างฝ่ายงาน
  ไม่ใช้ข้อมูลที่รับทราบจากการปฏิบัติงานในการซื้อหรือขายเพื่อตนเองหรือบุคคลที่เกี่ยวข้อง
  เจ้าหน้าที่ฝ่ายบัญชีฯ
  จะไม่สามารถสั่งซื้อหรือขายหลักทรัพย์ของบริษัทตั้งแต่วันสิ้นไตรมาสหรือวันสิ้นงวด
  จนถึงวันที่บริษัทเปิดเผยข้อมูลดังกล่าวต่อสาธารณชน
  กรณีที่จำเป็นและเป็นการซื้อขายที่ไม่ได้ใช้ข้อมูลภายในของบริษัท
  จะต้องทำบันทึกขออนุมัติจากผู้บริหารฝ่าย และส่งสำเนาให้ Compliance Officer
  เพื่อเป็นข้อมูลหรือหลักฐานประกอบการกำกับดูแลของบริษัท

4) การกำหนดให้กรรมการและผู้บริหารรายงานการถือครองหลักทรัพย์

  บริษัทได้กำหนดให้กรรมการและผู้บริหารของบริษัทมีหน้าที่ในการรายงานการถือครองหลักทรัพย์ในบริษัทตามมาตรา
  59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ. 14/2540
  เรื่องการจัดทำและเปิดเผยรายงานการถือหลักทรัพย์ ลงวันที่ 1 กรกฎาคม 2540
  และกำหนดให้กรรมการจัดส่งสำเนารายงานการถือครองหลักทรัพย์ของบริษัท(แบบ59-2)
  กับเลขานุการบริษัททุกครั้งที่มีการจัดส่งรายงานต่อ ก.ล.ต.
  เพื่อรวบรวมรายงานต่อคณะกรรมการบริษัทในการประชุมคณะกรรมการแต่ละครั้งหากมีการเปลี่ยนแปลง
  ซึ่งการถือครองหุ้นของคณะกรรมการบริษัท และผู้บริหาร ณ วันที่ 31 ธันวาคม พ.ศ. 2551
  เป็นดังนี้

  ------------------------- ---------------- ---------------- -------------
  ชื่อ – นามสกุล               หุ้นสามัญ (หุ้น)                       

                            31 ธ.ค. 2551     31 ธ.ค. 2550     เพิ่ม (ลด)

  นายศิรินทร์ นิมมานเหมินท์       5,000            5,000            -

  ดร. พงศธร สิริโยธิน          -                -                -

  นายสุวิทย์ อุดมทรัพย์           -                -                -

  นายปัญจะ เสนาดิสัย           75,000           75,000           -

  นายไพโรจน์ วโรภาษ          12,500           12,500           -

  นายอภิชาติ อาภาภิรม          -                -                -

  นายพจน์ วิเทตยนตรกิจ         -                -                -

  นายสุรชัย สุขศรีวงศ์           -                -                -

  นายภควัต โกวิทวัฒนพงศ์        5,300,000        5,300,000        -

  นางขนิษฐา สรรพอาษา         1,150,000        1,150,000        -

  นายกัมปนาท โลหเจริญวนิช      728,750          728,750          -
  ------------------------- ---------------- ---------------- -------------

หมวดที่ 3 บทบาทของผู้มีส่วนได้เสีย

3.1 การดูแลสิทธิของผู้มีส่วนได้เสีย

ตามนโยบายการกำกับดูแลกิจการข้อที่ 4
บริษัทตระหนักและดูแลสิทธิของผู้มีส่วนได้เสียกลุ่มต่างๆให้ได้รับการคุ้มครองอย่างเหมาะสม ได้แก่
กลุ่มลูกค้า กลุ่มพนักงาน กลุ่มคู่แข่ง โดยได้มีการดำเนินการดังนี้

ลูกค้า : บริษัทมุ่งมั่นที่จะสร้างความพึงพอใจให้กับลูกค้า
โดยปรับปรุงประสิทธิภาพในการให้บริการของพนักงานและระบบงานต่างๆ
อย่างสม่ำเสมอมาโดยตลอด เพื่อให้สามารถนำเสนอบริการให้ตรงตามความต้องการของลูกค้า
การนำเสนอบทวิเคราะห์หลักทรัพย์ให้ลูกค้าจะคำนึงถึงความรวดเร็ว ความแม่นยำ
และการไม่บิดเบือนข้อมูล นอกจากนั้น บริษัทได้จัดเตรียมช่องทางในการรับเรื่องร้องเรียนจากลูกค้า
และกำหนดขั้นตอนปฏิบัติที่ชัดเจนเพื่อให้แน่ใจว่าเรื่องร้องเรียนทุกเรื่องได้รับการพิจารณาอย่างเที่ยงธรรมและเหมาะสม
รวมทั้งได้เข้าร่วมกระบวนการระงับข้อพิพาทโดยวิธีอนุญาโตตุลาการ
เพื่อเพิ่มช่องทางให้ลูกค้าสามารถเรียกร้องความเสียหายได้โดยประหยัดค่าใช้จ่าย
และลดเวลาในการดำเนินการ

คู่ค้า :
บริษัทจะไม่กระทำการใดๆให้คู่ค้าเข้าใจผิดในสาระสำคัญเกี่ยวกับการซื้อขายด้วยการละเว้นการเปิดเผยข้อมูล
บิดเบือนข้อมูล หรือให้ข้อมูลที่ไม่ถูกต้องกับคู่ค้า

เจ้าหนี้ : บริษัทปฏิบัติตามเงื่อนไขการกู้ยืมหรือการซื้อสินค้าและบริการที่เป็นไปตามข้อตกลง

พนักงาน: บริษัทสรรหาและว่าจ้างบุคลากรที่มีความรู้
ความสามารถและ/หรือประสบการณ์เข้ามาปฏิบัติงาน สนับสนุนให้มีการทำงานเป็นทีม
อีกทั้งพัฒนาศักยภาพของพนักงานอย่างต่อเนื่อง และให้ได้รับผลตอบแทนที่ยุติธรรมและเหมาะสม
เพื่อให้พนักงานมีความเต็มใจ และทุ่มเททำงานให้เกิดประโยชน์สูงสุดแก่บริษัท นอกจากนั้น
บริษัทยังปฏิบัติต่อพนักงานซึ่งเปิดบัญชีซื้อขายหลักทรัพย์เท่าเทียมกับลูกค้าของบริษัท
รวมทั้งสนับสนุนให้พนักงานสามารถแจ้งเบาะแสต่อคณะกรรมการบริษัทในประเด็นที่เกี่ยวกับการทำผิดกฎหมาย
ความถูกต้องของรายงานทางการเงิน ระบบการควบคุมภายในที่บกพร่อง หรือการทำผิดจรรยาบรรณ
โดยสามารถแจ้งผ่านฝ่ายตรวจสอบและดูแลการปฏิบัติงานภายใน
หรือแจ้งต่อกรรมการบริษัทหรือกรรมการตรวจสอบที่ไม่ได้เป็นผู้บริหารโดยตรงได้
เพื่อให้มีการสั่งการให้มีการตรวจสอบข้อเท็จจริงและรายงานต่อคณะกรรมการบริษัท
โดยไม่มีการเปิดเผยชื่อผู้แจ้งเบาะแสให้ผู้บริหารรับทราบ

ในระหว่างปี 2551 การปรับตัวขึ้นของราคาน้ำมันอย่างต่อเนื่อง
ส่งผลต่อค่าเดินทางและสินค้าอุปโภคและบริโภคที่จำเป็นของพนักงาน
บริษัทจึงได้พิจารณาให้ค่าครองชีพเพิ่มแก่พนักงานเพื่อเป็นการช่วยแบ่งเบาภาระของพนักงาน

คู่แข่ง : บริษัทสนับสนุนและส่งเสริมการแข่งขันอย่างเป็นธรรม
และไม่ให้การสนับสนุนหรือร่วมมือกับคู่แข่งรายใดที่ปฏิบัติผิดกฎระเบียบที่ทางการกำหนด

3.2 การดูแลสิ่งแวดล้อมและสังคม

บริษัทฯได้ปลูกฝังความคิดให้แก่พนักงานมาโดยตลอดให้ทำงานเพื่อส่วนรวม
โดยมีแนวความคิดว่าบริษัทหนึ่งบริษัทใดไม่สามารถจะเจริญเติบโตไปได้ไกล
ถ้าธุรกิจหรืออุตสาหกรรมโดยรวมไม่เติบโตไปพร้อมๆกัน ด้วยแนวความคิดนี้บริษัทฯ
จึงสนับสนุนให้ผู้บริหาร หรือพนักงานของบริษัทฯ เข้าไปมีส่วนร่วมในการพัฒนาตลาดทุนไทย
ด้วยการเข้าร่วมทำงานในสมาคม ชมรมต่างๆ
เพื่อร่วมกันพัฒนาสร้างสินค้าสู่ตลาดทุนโดยรวมและเพื่อเสริมสร้างมาตรฐานในการดำเนินธุรกิจในด้านต่างๆ
ตัวอย่างของผู้บริหารในการทำงานเพื่อส่วนรวม มีดังนี้

นายภควัต โกวิทวัฒนพงศ์ รองประธานกรรมการ สมาคมตลาดตราสารหนี้ไทย

  ที่ปรึกษาคณะกรรมการสมาคมบริษัทจดทะเบียนไทย

นายกัมปนาท โลหเจริญวนิช นายกสมาคมบริษัทหลักทรัพย์

รศ.พิเศษ เสตเสถียร กรรมการสมาคมส่งเสริมผู้ลงทุนไทย

  ที่ปรึกษาชมรมวาณิชธนกิจ

  นายสถาปนะ เลี้ยวประไพ กรรมการชมรมวาณิชธนกิจ

นางณิยะดา จ่างตระกูล ที่ปรึกษากรรมการชมรมบริหารทรัพยากรบุคคลธุรกิจการเงิน

นางกุลนดา รุจจนเวท กรรมการชมรมปฏิบัติการหลักทรัพย์

นายพิสิษฐ์ พรตั้งจิตลิขิต กรรมการชมรมเทคโนโลยีสารสนเทศ

นอกจากนี้บริษัทฯได้เล็งเห็นถึงความสำคัญในการสร้างความรู้ ความเข้าใจให้แก่นักลงทุน
เกี่ยวกับผลิตภัณฑ์ทางการเงินใหม่ๆ อาทิเช่น Single Stock Futures, Gold Futures, SBL
เป็นต้น เพื่อที่จะช่วยตลาดหลักทรัพย์แห่งประเทศไทย และตลาดอนุพันธ์
ขยายฐานนักลงทุนในอีกทางหนึ่ง จึงได้จัดอบรม สัมมนา ให้ความรู้ในเรื่องดังกล่าว แก่ลูกค้า
นักลงทุน มาโดยตลอด และรวมทั้งจัดให้ผู้บริหารของบริษัทฯร่วมกับหน่วยงานทางการ
ในการจัดสัมมนา หรือจัดประชุมเพื่อทำความเข้าใจ ให้ความรู้ แก่ผู้ที่เกี่ยวข้อง ลูกค้า นักลงทุน
อย่างต่อเนื่อง เพื่อที่นักลงทุนจะเกิดความเข้าใจ และพิจารณาเป็นทางเลือก หรือกลยุทธ
เพื่อให้เกิดประโยชน์ในการลงทุน

สำหรับในเรื่องการช่วยเหลือสังคม และสภาวะแวดล้อมแล้ว
บริษัทฯได้รณรงค์ให้พนักงานมีส่วนช่วยและรับผิดชอบต่อสังคม ด้วยการบริจาคเงินทอง
สิ่งของเครื่องใช้ที่จำเป็นต่อการดำรงชีวิต และอุปกรณ์การกีฬา และการศึกษา เครื่องคอมพิวเตอร์
ให้แก่โรงเรียนในท้องถิ่นธุรกันดาร และบ้านพักคนชราบางแคเป็นประจำ
รวมทั้งได้เริ่มจัดทำโครงการลดสภาวะโลกร้อนอย่างจริงจัง ผ่านชมรม “ทรีนีตี้อาสา”
โดยเริ่มต้นในการสร้งจิตสำนึกให้แก่พนักงาน เสียสละสิ่งของเครื่องใช้ที่ตนเองไม่ได้ใช้
และนำมาบริจาคเพื่อสังคมหรือส่วนรวมเพื่อที่จะนำสิ่งของเหล่านี้ไปใช้ต่อ
หรือไปปรับปรุงเปลี่ยนแปลงให้เกิดประโยชน์แก่ผู้อื่น อาทิเช่น โครงการบริจาคกล่องนมที่ใช้แล้ว
มาล้างทำความสะอาด แล้วนำมาผ่านขบวนการ Recycle เพื่อสร้างโต๊ะ เก้าอี้ ให้แก่เด็กนักเรียน
ในโรงเรียนท้องถิ่นธุรกันดาร โครงการนำฟิล์มเอกซเรย์ที่ใช้แล้ว ไปRecycle
แล้วจัดทำเป็นเสื้อเกราะกันกระสุนให้แก่ทหาร
ซึ่งโครงการดังกล่าวได้รับความสนใจและการสนับสนุนไม่ใช่เฉพาะพนักงานของบริษัทฯเท่านั้น
แต่ได้รับความสนใจ และความร่วมมือจากลูกค้า ประชาชนและพนักงานในบริษัทฯอื่นๆอีกกว่า 200
บริษัท ซึ่งบริษัทฯมีโครงการที่จะดำเนินการในเรื่องนี้อย่างต่อเนื่องในปีต่อๆไป

หมวดที่ 4 การเปิดเผยข้อมูลและความโปร่งใส

4.1 การเปิดเผยข้อมูล

คณะกรรมการบริษัทให้ความสำคัญกับการเปิดเผยข้อมูลที่มีความถูกต้อง โปร่งใส และทันเวลา
ทั้งข้อมูลทางการเงิน
และข้อมูลที่มิใช่ข้อมูลทางการเงินที่พิจารณาว่ามีความสำคัญโดยจัดทำทั้งภาษาไทยและภาษาอังกฤษ
ได้แก่ การทำหน้าที่ของคณะกรรมการและคณะกรรมการชุดย่อย
จำนวนครั้งที่เข้าประชุมของกรรมการแต่ละท่าน
นโยบายการกำกับดูแลกิจการและผลการปฏิบัติตามนโยบาย จรรยาบรรณธุรกิจ
นโยบายการจ่ายค่าตอบแทนแก่กรรมการและผู้บริหารระดับสูงและค่าตอบแทนที่กรรมการได้รับ
เป็นต้น ทั้งนี้บริษัทเปิดเผยโดยผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์
รวมทั้ง website ของบริษัท และรายงานประจำปีที่นำส่งถึงผู้ถือหุ้น และผู้ที่เกี่ยวข้อง

4.2 รายงานของคณะกรรมการ

คณะกรรมการบริษัทตระหนักถึงภาระหน้าที่และความรับผิดชอบในการกำกับดูแลงบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รองรับทั่วไป
โดยเลือกใช้นโยบายบัญชีที่เหมาะสมและถือปฏิบัติสม่ำเสมอ
และใช้ดุลยพินิจอย่างระมัดระวังในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงินตามที่ได้รายงานในรายงานความรับผิดชอบของคณะกรรมการในการจัดทำรายงานทางการเงินในเอกสารแนบ
3 และรายงานประจำปี

คณะกรรมการบริษัทได้มอบหมายให้คณะกรรมการตรวจสอบ
ซึ่งประกอบด้วยกรรมการอิสระเป็นผู้ดูแลรับผิดชอบในการสอบทานให้บริษัทมีการรายงานทางการเงินอย่างถูกต้อง
และเปิดเผยข้อมูลอย่างเพียงพอ
ให้มีระบบควบคุมภายในและการตรวจสอบภายในที่เหมาะสมและมีประสิทธิผล
รวมทั้งให้มีการเปิดเผยรายการที่เกี่ยวโยงกันหรือที่มีความขัดแย้งทางผลประโยชน์อย่างถูกต้องครบถ้วน
ซึ่งความเห็นของคณะกรรมการตรวจสอบเกี่ยวกับเรื่องนี้ได้นำเสนอเพื่อขอความเห็นชอบจากคณะกรรมการบริษัท
และปรากฏในรายงานของคณะกรรมการตรวจสอบตามเอกสารแนบ 3
และแสดงไว้ในรายงานประจำปีแล้ว และคณะกรรมการบริษัทมีความเห็นว่า
งบการเงินของบริษัทและบริษัทย่อย ณ วันที่ 31 ธันวาคม พ.ศ. 2551 เป็นรายงานที่ถูกต้อง
ครบถ้วน เพียงพอและเชื่อถือได้

4.3 ความสัมพันธ์กับผู้ลงทุน

ในปัจจุบันบริษัทยังไม่มีการจัดตั้งหน่วยงานผู้ลงทุนสัมพันธ์ (Investor
Relations)อย่างเป็นทางการ เนื่องจากกิจกรรมในการให้ข้อมูล และติดต่อสื่อสารกับนักลงทุน
ผู้ถือหุ้น รวมทั้งนักวิเคราะห์ยังมีไม่มากนัก
แต่อย่างไรก็ตามบริษัทได้นำเสนอข้อมูลของบริษัทผ่านช่องทางที่นักลงทุนจะสามารถเข้ามาดูได้โดยสะดวก
โดยผ่านทางwebsite ของบริษัท โดยข้อมูลที่แสดงใน website นี้
จะแสดงผลการดำเนินงานของบริษัททุกไตรมาส รวมทั้งมีการปรับปรุงข้อมูลอื่นให้เป็นปัจจุบัน
เช่นโครงสร้างผู้ถือหุ้น หลังการปิดสมุดทะเบียน ซึ่งwebsite
ของบริษัทจะเชื่อมต่อกับหน่วยงานทางการด้วย
นอกจากนี้บริษัทได้เปิดให้มีช่องทางให้นักลงทุนสอบถามและแสดงความคิดเห็นผ่านทาง website
เช่นกัน รวมทั้งนักลงทุนสามารถติดต่อขอข้อมูลหรือแสดงความคิดเห็นได้ที่ e-mail address :
ir@trinitythai.com ซึ่งบริษัทได้จัดเจ้าหน้าที่ดูแลให้คำตอบโดยเฉพาะ

หมวดที่ 5 ความรับผิดชอบของคณะกรรมการ

5.1 โครงสร้างคณะกรรมการ

1) การถ่วงดุลของกรรมการที่ไม่เป็นผู้บริหาร
และการรวมหรือแยกตำแหน่งประธานกรรมการและประธานเจ้าหน้าที่บริหาร

ณ วันที่ 31 ธันวาคม 2551 คณะกรรมการของบริษัทมีทั้งสิ้น 11 ท่าน
ปฏิบัติหน้าที่ในฐานะตัวแทนของผู้ถือหุ้น ประกอบด้วยกรรมการที่เป็นผู้บริหารในกลุ่มบริษัท 3 ท่าน
และกรรมการที่ไม่เป็นผู้บริหาร 8 ท่าน

บริษัทมีกรรมการตรวจสอบ 4 ท่าน ดังนั้นบริษัทจึงมีกรรมการที่เป็นอิสระจำนวน 1 ใน 3
ของจำนวนกรรมการทั้งคณะ
นอกจากนั้นเมื่อพิจารณาจากจำนวนกรรมการที่ไม่เป็นผู้บริหารที่มีบทบาทในฐานะตัวแทนผู้ถือหุ้นเพียงอย่างเดียวจำนวน
8 ท่านคิดเป็นร้อยละ 73 ของกรรมการทั้งคณะซึ่งถือว่าเป็นสัดส่วนที่สูงมาก
และประธานคณะกรรมการบริษัทมาจากกรรมการที่เป็นอิสระ
ซึ่งดำรงตำแหน่งประธานกรรมการตรวจสอบและแยกจากตำแหน่งประธานเจ้าหน้าที่บริหารของกลุ่มบริษัท
ดังนั้น จึงมั่นใจได้ว่ากรรมการได้มีการปฏิบัติหน้าที่ในฐานะที่เป็นตัวแทนของผู้ถือหุ้น
และมีการถ่วงดุลอำนาจอย่างเหมาะสม

2) คุณสมบัติของกรรมการ กรรมการอิสระและการสรรหา

คณะกรรมการสรรหาและกำหนดค่าตอบแทนได้กำหนดหลักเกณฑ์การสรรหากรรมการและกรรมการอิสระ
โดยกำหนดคุณสมบัติกรรมการอิสระให้เป็นไปตามข้อกำหนดของหน่วยงานทางการที่มีการปรับปรุงในปี
2551 ที่ได้รวมเกณฑ์ที่บริษัทได้เคยกำหนดไว้เดิมที่สูงกว่าเกณฑ์ขั้นต่ำเดิมของหน่วยงานทางการแล้ว

สำหรับคุณสมบัติกรรมการ ได้กำหนดว่าต้องไม่มีลักษณะต้องห้ามตามประกาศ ก.ล.ต.
มีคุณสมบัติครบถ้วนตาม พรบ. บริษัทมหาชนจำกัด และมีความรู้ ความสามารถ
ประสบการณ์ในธุรกิจที่สามารถจะช่วยพัฒนากิจการของบริษัทได้

ในการสรรหากรรมการ ตามขั้นตอนที่กำหนดในข้อ 9.2
บริษัทได้เปิดโอกาสให้ผู้ถือหุ้นส่วนน้อยสามารถเสนอชื่อบุคคลเพื่อเข้ารับการพิจารณาสรรหาได้
ตามที่ได้กล่าวไว้ในหมวดที่ 2 โดยกำหนดให้เสนอภายในวันที่ 20 กุมภาพันธ์ 2552
ซึ่งไม่ปรากฎว่ามีการเสนอเข้ามาแต่อย่างใด
คณะกรรมการสรรหาและกำหนดค่าตอบแทนได้รายงานการปฏิบัติหน้าที่สำหรับปี 2551
ตามเอกสารแนบ 3 และเปิดเผยในรายงานประจำปี

3) การเปิดเผยข้อมูลการดำรงตำแหน่งกรรมการ

เพื่อเป็นข้อมูลประกอบการพิจารณาประสิทธิภาพของการปฏิบัติหน้าที่ในฐานะกรรมการบริษัท
คณะกรรมการได้พิจารณาข้อมูลการดำรงตำแหน่งต่างๆในบริษัทอื่นของกรรมการแต่ละท่านเป็นประจำทุกปีว่า
ไม่ส่งผลต่อการปฏิบัติหน้าที่กรรมการของบริษัท และเปิดเผยในรายงานประจำปี เพื่อให้ผู้ถือหุ้นทราบ
สำหรับกรรมการที่ครบวาระ
คณะกรรมการจะจัดเตรียมข้อมูลเกี่ยวกับกรรมการเพียงพอให้ผู้ถือหุ้นมีข้อมูลประกอบการพิจารณาแต่งตั้งกรรมการ

4) นโยบายและวิธีปฏิบัติในการดำรงตำแหน่งกรรมการที่บริษัทอื่นของผู้บริหาร

เพื่อให้มีประสิทธิภาพในการปฏิบัติหน้าที่ในฐานะผู้บริหารของบริษัท
บริษัทจึงกำหนดนโยบายและวิธีปฏิบัติในการไปดำรงตำแหน่งกรรมการที่บริษัทอื่นของผู้บริหาร ดังนี้

  - นโยบายในการดำรงตำแหน่งกรรมการที่บริษัทอื่น

-   ควรดำรงตำแหน่งกรรมการบริษัทอื่นไม่เกิน 5 บริษัท

-   ไม่ดำรงตำแหน่งกรรมการผู้มีอำนาจของบริษัทอื่น
    เว้นแต่ได้รับการอนุมัติจากคณะกรรมการบริษัท
    ซึ่งการดำรงตำแหน่งกรรมการผู้มีอำนาจของบริษัทอื่นดังกล่าว
    ต้องไม่ส่งผลกระทบต่อการทำงานให้กับบริษัท

-   กรณีได้ค่าตอบแทนจากการเป็นกรรมการ ให้ถือเป็นเงินได้ของผู้บริหาร

-   ให้เปิดเผยข้อมูลการดำรงตำแหน่งกรรมการที่บริษัทอื่นให้ครบถ้วน

  - วิธีปฏิบัติในการไปดำรงตำแหน่งกรรมการที่บริษัทอื่น

-   แจ้งรายละเอียดการดำรงตำแหน่งกรรมการที่บริษัทอื่นต่อเลขานุการบริษัท
    รวมถึงกรณีที่มีการเปลี่ยนแปลงตำแหน่ง

-   กรณีที่ต้องการดำรงตำแหน่งกรรมการผู้มีอำนาจของบริษัทอื่น ให้ระบุเหตุจำเป็น

-   ให้เลขานุการบริษัทนำเสนอขออนุมัติต่อคณะกรรมการบริษัท
    ในกรณีเมื่อต้องการดำรงตำแหน่งกรรมการเกินกว่า 5 บริษัท
    หรือเมื่อต้องการดำรงตำแหน่งกรรมการผู้มีอำนาจของบริษัทอื่น

5.2 คณะกรรมการย่อยและคณะกรรมการปฏิบัติการ

คณะกรรมการบริษัทมีการจัดตั้งคณะกรรมการย่อย เช่นคณะกรรมการตรวจสอบ
และคณะกรรมการสรรหาและกำหนดค่าตอบแทน
เพื่อช่วยพิจารณาและกลั่นกรองงานเฉพาะด้านที่สำคัญ
ซึ่งสมาชิกส่วนใหญ่เป็นกรรมการที่ไม่เป็นผู้บริหารและมีกรรมการที่เป็นอิสระเป็นประธานคณะกรรมการย่อย
โดยประธานกรรมการไม่ได้เป็นสมาชิกหรือประธานในคณะกรรมการย่อย
(ดูรายละเอียดรายชื่อกรรมการและบทบาทหน้าที่ในข้อ 9.1)

นอกจากนั้น
คณะกรรมการบริษัทยังได้อนุมัติการจัดตั้งคณะกรรมการปฏิบัติการเพื่อควบคุมดูแลการปฏิบัติงานในระดับปฏิบัติการในกลุ่มบริษัท
ที่สำคัญได้แก่ คณะกรรมการบริหาร คณะกรรมการพิจารณาสินเชื่อ คณะกรรมการจัดการกองทุน
คณะกรรมการพิจารณาการลงทุน (ดูรายละเอียดรายชื่อกรรมการและบทบาทหน้าที่ในข้อ 9.1)

5.3 บทบาทหน้าที่และความรับผิดชอบของคณะกรรมการ

1) ภาวะผู้นำและวิสัยทัศน์ในการกำกับและดูแลกิจการ

ด้วยบทบาท หน้าที่และความรับผิดชอบของคณะกรรมการบริษัท คณะกรรมการย่อยชุดต่างๆ
และฝ่ายบริหารตามรายละเอียดในข้อ 9.2 นั้น
ได้แสดงให้เห็นถึงการกำหนดบทบาทหน้าที่ในการเป็นผู้นำตามความรับผิดชอบตามลำดับขั้น
และความเป็นอิสระในการตัดสินใจเพื่อประโยชน์สูงสุดของบริษัทและผู้ถือหุ้นโดยรวม
คณะกรรมการบริษัทเป็นผู้ให้ความเห็นชอบต่อการกำหนดวิสัยทัศน์ กลยุทธ์ เป้าหมาย แผนงาน
และงบประมาณของบริษัทที่นำเสนอโดยฝ่ายบริหาร รวมทั้งได้จัดให้มีการรายงาน การติดตาม
และประเมินผลการปฏิบัติงาน ซึ่งวิสัยทัศน์และพันธกิจของบริษัทได้นำเสนอใน Website ของบริษัท

2) การให้ความเห็นชอบนโยบายการกำกับดูแลกิจการและการทบทวน

คณะกรรมการให้ความเห็นชอบนโยบายการกำกับดูแลกิจการ และมีการทบทวนนโยบายการกำกับดูแล
กิจการและแนวทางการดำเนินการในเรื่องต่างๆ เป็นประจำทุกปี

3) จริยธรรมธุรกิจ

บริษัทจัดให้มีจรรยาบรรณในการประกอบธุรกิจสำหรับกรรมการ ผู้บริหาร
และพนักงานโดยรวมอยู่ในคู่มือการปฏิบัติงานของบริษัท (Compliance Manual)
และมีการนำเสนอให้กรรมการของบริษัทรับทราบ
และประกาศในสื่อข้อมูลภายในของบริษัทเพื่อให้ผู้บริหารและพนักงานรับทราบและใช้อ้างอิงในการปฏิบัติงาน
รวมทั้งจัดอบรมให้พนักงานของบริษัทรับทราบโดยสม่ำเสมอ
และติดตามให้มีการปฏิบัติตามกรอบที่กำหนด ในปี 2551
คณะกรรมการบริษัทได้ให้ความเห็นชอบการนำจรรยาบรรณในการประกอบธุรกิจของบริษัทขึ้น
website ของบริษัท

4) การป้องกันความขัดแย้งของผลประโยชน์

คณะกรรมการบริษัทได้กำหนดถึงมาตรการควบคุมดูแลรายการที่กรรมการ ฝ่ายจัดการ
หรือบุคคลใดที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
โดยกำหนดให้เปิดเผยข้อมูลเกี่ยวกับส่วนได้เสียของตนและผู้เกี่ยวข้อง
กรณีที่มีธุรกรรมที่อาจมีความขัดแย้งทางผลประโยชน์
กรรมการหรือผู้บริหารที่มีส่วนได้เสียจะต้องไม่มีส่วนร่วมในการตัดสินใจทำธุรกรรม

ในระหว่างปี 2551
รายการระหว่างกันที่เกิดขึ้นระหว่างบริษัทในกลุ่มได้มีการรายงานให้คณะกรรมการได้ทราบเพื่อพิจารณาความเหมาะสม
ทั้งนี้หากรายการใดสามารถเปรียบเทียบกับรายการที่ทำกับบุคคลภายนอกได้
บริษัทจะใช้หลักการกำหนดราคาเสมือนทำกับบุคคลภายนอก (แบบ Arm’s Length Basis)
โดยมีการเปิดเผยรายละเอียดของรายการ มูลค่า และคู่สัญญา
ไว้ในหมายเหตุประกอบงบการเงินของบริษัท รายงานประจำปี และข้อ11 ของแบบ 56-1 แล้ว

นอกจากนั้น
บริษัทได้กำหนดแนวทางการป้องกันความขัดแย้งทางผลประโยชน์ของบริษัทและการรักษาความลับของลูกค้าไว้ดังนี้

1)  กำหนดให้มีการแบ่งแยกหน่วยงานที่มีโอกาสรับรู้ข้อมูลภายในแยกออกจากกันอย่างชัดเจน
    ทั้งด้านงานการตลาด (Front office) และ งานสนับสนุน (Back office) เช่น
    ฝ่ายที่ปรึกษาการลงทุน ฝ่ายวาณิชธนกิจ ฝ่ายวิเคราะห์หลักทรัพย์ ฝ่ายตลาดทุน ฝ่ายตราสารหนี้
    ฝ่ายธนบดีธนกิจ หน่วยงานดูแลเงินลงทุน ฝ่ายปฏิบัติการ ฝ่ายบัญชี
    ฝ่ายตรวจสอบและดูแลการปฏิบัติงานภายใน ฝ่ายทรัพยากรบุคคล และฝ่ายคอมพิวเตอร์ เป็นต้น

2)  ในกรณีที่บริษัทรับเป็นที่ปรึกษาทางการเงินกับบริษัทที่เป็นคู่แข่งกับลูกค้า
    หรือบริษัทที่มีการทำธุรกิจลักษณะหรือใกล้เคียงกับลูกค้า
    ต้องแจ้งให้กับลูกค้ารับทราบว่าบริษัทรับงานของลูกค้าที่อาจก่อให้เกิดความขัดแย้งทางผลประโยชน์
    เพื่อให้ลูกค้าทราบและใช้ประกอบการตัดสินใจในการเลือกที่ปรึกษาทางการเงิน

3)  ก่อนที่พนักงานจะรับงานใดๆ จากลูกค้า
    บริษัทถือเป็นหน้าที่ของพนักงานที่จะต้องแจ้งให้บริษัทรับทราบว่าพนักงานมีส่วนได้ส่วนเสียโดยทางตรงหรือโดยทางอ้อมกับบริษัทฯ
    นั้นหรือไม่

4)  ห้ามพนักงานซื้อหรือขายหลักทรัพย์บริษัทที่ตนเองรับผิดชอบในการดำเนินการเป็นที่ปรึกษาทางการเงิน
    หรือดำเนินการอย่างหนึ่งอย่างใดให้กับลูกค้าของบริษัทเว้นแต่ได้หลักทรัพย์นั้นมาก่อนและได้ผ่านการพิจารณาอนุมัติจากผู้บริหารก่อนการซื้อขาย

5)  กำหนดหลักปฏิบัติในการติดต่อประสานงานกับฝ่ายอื่นและบริษัทที่เกี่ยวข้องอื่นนั้น คือ

-   กรณีที่เป็นการติดต่อที่เกี่ยวเนื่องกับเนื้องาน
    จะต้องได้รับการอนุมัติจากผู้บริหารของฝ่ายก่อนและติดต่อกับผู้บริหารของฝ่ายงานหรือบริษัทที่เกี่ยวข้องเท่านั้น

-   กรณีที่ไม่เกี่ยวกับเนื้องาน จะต้องคำนึงถึงจรรยาบรรณในการปฏิบัติงานเป็นหลัก

6)  กำหนดให้มีการดำเนินการในการขึ้นหรือเพิกถอนรายชื่อหลักทรัพย์ใน Restricted list /
    Research list หรือ Watch List ทั้งของฝ่ายวิเคราะห์หลักทรัพย์ และฝ่ายวาณิชธนกิจ
    รวมถึงการตรวจสอบการใช้ข้อมูลภายในของเจ้าหน้าที่ที่เกี่ยวข้อง

7)  กำหนดมาตรการการรักษาความปลอดภัยของการเข้าถึงข้อมูลโดย

    -   กำหนดรหัสประจำตัวในการใช้ระบบงานสำหรับผู้ใช้งานแยกตามแต่ละบริษัทที่เป็นลูกค้า
        โดยแยกระดับการใช้งานของผู้ใช้ระบบงานตามหน้าที่และความรับผิดชอบ เช่น
        ระดับเจ้าหน้าที่ ระดับผู้ควบคุม เป็นต้น

    -   รหัสประจำตัวในการดูข้อมูลในระบบงานให้กับผู้ที่เกี่ยวข้องให้สามารถดูได้เฉพาะข้อมูลของตนเอง

    -   จัดให้มีขั้นตอนในการจัดส่งข้อมูลและเอกสารของแต่ละบริษัทให้กับผู้ที่เกี่ยวข้องที่รัดกุมเพื่อให้แน่ใจว่าผู้รับเป็นผู้ที่ควรได้ข้อมูลและเอกสารนั้นจริง

8)  ให้กรรมการแจ้งการเปิดบัญชีซื้อขายหลักทรัพย์กับบริษัทหลักทรัพย์ ทรีนีตี้
    จำกัดหรือกับบริษัทหลักทรัพย์อื่น รวมถึงบัญชีของคู่สมรสและบุตรยังไม่บรรลุนิติภาวะ
    รวมทั้งยินยอมให้บริษัทสามารถขอข้อมูลเพื่อการตรวจสอบได้เป็นแต่ละกรณีไป เช่น
    กรณีที่บริษัทรับจัดจำหน่ายหุ้นเพิ่มทุนของหลักทรัพย์จดทะเบียน เป็นต้น

5) ระบบการควบคุมภายใน การตรวจสอบภายใน และการบริหารความเสี่ยง

คณะกรรมการบริษัทจัดให้มีระบบการควบคุมภายในที่ครอบคลุมทุกด้าน
ซึ่งรวมถึงโครงสร้างการจัดการที่มีการถ่วงดุลอย่างมีประสิทธิภาพ
การกำหนดอำนาจอนุมัติเรื่องต่างๆของผู้บริหาร การบริหารความเสี่ยง
การปฏิบัติตามกฎระเบียบที่เกี่ยวข้อง
นอกจากนั้นยังจัดให้มีฝ่ายตรวจสอบและดูแลการปฏิบัติงานภายใน
ทำหน้าที่ตรวจสอบบริษัทและบริษัทย่อยเพื่อให้มั่นใจว่า
การปฏิบัติงานเป็นไปตามระเบียบและวิธีปฏิบัติที่กำหนด
รวมทั้งเสนอแนะขั้นตอนปฏิบัติเพื่อให้แน่ใจว่ามีการควบคุมภายในที่ครอบคลุมทุกด้าน ทั้งนี้
ฝ่ายตรวจสอบและดูแลการปฏิบัติงานภายในรายงานผลการตรวจสอบโดยตรงต่อคณะกรรมการตรวจสอบ
คณะกรรมการตรวจสอบบริษัท ทรีนีตี้ วัฒนา จำกัด (มหาชน) และบริษัทหลักทรัพย์ ทรีนีตี้
จำกัดมีการจัดประชุมอย่างสม่ำเสมอซึ่งนับรวมการประชุมจนถึงวันที่ 31 ธันวาคม 2551 ได้ทั้งสิ้น 8
ครั้ง ในการประชุมจะมีการสอบทานนโยบายการบัญชีและรายงานทางการเงิน
การปฏิบัติตามกฎระเบียบที่เกี่ยวข้อง ผลการตรวจสอบภายใน
รวมถึงระบบการควบคุมภายในว่ามีประสิทธิภาพเพียงพอ และมีการบริหารความเสี่ยงที่เหมาะสม
ทั้งนี้รายงานการบริหารความเสี่ยงจะนำเสนอให้คณะกรรมการบริษัทรับทราบเป็นประจำพร้อมการรายงานผลการดำเนินงาน

4.  การประชุมของคณะกรรมการ

คณะกรรมการบริษัทมีการกำหนดการประชุมไว้ล่วงหน้าเป็นประจำ
เพื่อกำหนดนโยบายการดำเนินธุรกิจ พิจารณาอนุมัติแผนงานและงบประมาณ
ตลอดจนติดตามการดำเนินงานอย่างต่อเนื่อง
สำหรับคณะกรรมการสรรหาและกำหนดค่าตอบแทนจะมีการจัดประชุมต่อเมื่อมีวาระที่ต้องพิจารณาเกี่ยวกับการกำหนดค่าตอบแทนของกรรมการ
ผู้บริหารและพนักงานของบริษัทและบริษัทย่อย กรณีที่บริษัทไม่ได้ประชุมทุกเดือน
บริษัทจะมีการรายงานผลการดำเนินงานเป็นรายเดือน
ให้คณะกรรมการได้พิจารณาเมื่อมีการประชุมถัดจากเดือนที่ไม่มีการประชุมเพื่อให้มีความต่อเนื่อง

ก่อนการประชุม คณะกรรมการบริษัทและคณะกรรมการตรวจสอบจะได้รับหนังสือเชิญประชุม
พร้อมวาระการประชุมล่วงหน้าอย่างน้อย 7 วัน และเอกสารประกอบการประชุมล่วงหน้าอย่างน้อย
5 วัน เพื่อพิจารณาว่าเรื่องที่สำคัญได้นำเข้ารวมไว้
ซึ่งกรรมการแต่ละท่านสามารถเสนอเรื่องเข้าสู่วาระการประชุมได้
โดยแจ้งต่อเลขานุการเพื่อเสนอต่อประธานกรรมการและประธานเจ้าหน้าที่บริหาร
คณะกรรมการถือเป็นนโยบายให้กรรมการที่ไม่เป็นผู้บริหารมีโอกาสที่จะประชุมระหว่างกันเองตามความจำเป็นเพื่ออภิปรายปัญหาต่างๆ
โดยไม่มีฝ่ายจัดการร่วมด้วย
และให้แจ้งผลการประชุมให้ประธานเจ้าหน้าที่บริหารทราบถึงผลการประชุม

ในปี 2551
บริษัทมีการจัดประชุมและจำนวนครั้งที่กรรมการแต่ละท่านเข้าร่วมประชุมในแต่ละคณะสรุปได้ดังนี้

+---+---------------------+------------+------------+-----------------+
|   |                     |   จำน      |            |                 |
|   |                     | วนที่เข้าประช |            |                 |
|   |                     | ุม/จำนวนการ |            |                 |
|   |                     | ประชุมทั้งหมด |            |                 |
|   |                     |   (ครั้ง)    |            |                 |
+===+=====================+============+============+=================+
|   | รายชื่อกรรมการ        |   คณะก     | คณะกรรม    |   ค             |
|   |                     | รรมการบริษัท | การตรวจสอบ | ณะกรรมการสรรหาแ |
|   |                     |            |            | ละกำหนดค่าตอบแทน |
+---+---------------------+------------+------------+-----------------+
| 1 | นายศิรินทร์ นิมมานเหมินท์ | 8/9        | 7/8        |                 |
| . |                     |            |            |                 |
+---+---------------------+------------+------------+-----------------+
| 2 | ดร. พงศธร สิริโยธิน    | 1/9        |            |                 |
| . |                     |            |            |                 |
+---+---------------------+------------+------------+-----------------+
| 3 | นายสุวิทย์ อุดมทรัพย์     | 7/9        |            | 4/4             |
| . |                     |            |            |                 |
+---+---------------------+------------+------------+-----------------+
| 4 | นายปัญจะ เสนาดิสัย     | 9/9        | 8/8        | 4/4             |
| . |                     |            |            |                 |
+---+---------------------+------------+------------+-----------------+
| 5 | นายไพโรจน์ วโรภาษ    | 8/9        | 6/8        |                 |
| . |                     |            |            |                 |
+---+---------------------+------------+------------+-----------------+
| 6 | นายพจน์ วิเทตยนตรกิจ   | 8/9        |            | 4/4             |
| . |                     |            |            |                 |
+---+---------------------+------------+------------+-----------------+
| 7 | นายอภิชาติ อาภาภิรม    | 6/9        | 6/8        |                 |
| . |                     |            |            |                 |
+---+---------------------+------------+------------+-----------------+
| 8 | นายสุรชัย สุขศรีวงศ์     | 7/9        |            | 3/4             |
| . |                     |            |            |                 |
+---+---------------------+------------+------------+-----------------+
| 9 | นายภควัต โกวิทวัฒนพงศ์  | 9/9        |            |                 |
| . |                     |            |            |                 |
+---+---------------------+------------+------------+-----------------+
| 1 | นายกัมปนาท           | 9/9        |            |                 |
| 0 | โลหเจริญวนิช          |            |            |                 |
+---+---------------------+------------+------------+-----------------+
| 1 | นางขนิษฐา สรรพอาษา   | 8/9        |            |                 |
| 1 |                     |            |            |                 |
| . |                     |            |            |                 |
+---+---------------------+------------+------------+-----------------+
|   | รวมจำนวนครั้งที่จัดประชุม | 9          | 8          | 4               |
+---+---------------------+------------+------------+-----------------+

ในปี 2551 บริษัทหลักทรัพย์ ทรีนีตี้
จำกัดมีการจัดประชุมและจำนวนครั้งที่กรรมการแต่ละท่านเข้าร่วมประชุมในแต่ละคณะสรุปได้ดังนี้

+----+--------------------------------+--------------+---------------+
|    |                                |   จำนวนที่เข้า  |               |
|    |                                | ประชุม/จำนวนก |               |
|    |                                | ารประชุมทั้งหมด |               |
|    |                                |   (ครั้ง)      |               |
+====+================================+==============+===============+
|    | รายชื่อกรรมการ                   |   คณ         | คณะก          |
|    |                                | ะกรรมการบริษัท | รรมการตรวจสอบ |
+----+--------------------------------+--------------+---------------+
| 1. | นายภควัต โกวิทวัฒนพงศ์             | 9/9          |               |
+----+--------------------------------+--------------+---------------+
| 2. | นายกัมปนาท โลหเจริญวนิช           | 9/9          |               |
+----+--------------------------------+--------------+---------------+
| 3. | นางขนิษฐา สรรพอาษา              | 8/9          |               |
+----+--------------------------------+--------------+---------------+
| 4. | นายปัญจะ เสนาดิสัย                | 9/9          | 8/8           |
+----+--------------------------------+--------------+---------------+
| 5. | นายไพโรจน์ วโรภาษ               | 8/9          | 6/8           |
+----+--------------------------------+--------------+---------------+
| 6. | นายอภิชาติ อาภาภิรม               | 6/9          | 6/8           |
+----+--------------------------------+--------------+---------------+
| 7. | นายชาญชัย กงทองลักษณ์             | 5/9          |               |
+----+--------------------------------+--------------+---------------+
| 8. | นางสาวสุวรรณี ลิมปนวงศ์แสน*        | 1/1          |               |
+----+--------------------------------+--------------+---------------+
|    | รวมจำนวนครั้งที่จัดประชุม            | 9            | 8             |
+----+--------------------------------+--------------+---------------+

หมายเหตุ * ได้รับการแต่งตั้งเป็นกรรมการเมื่อเดือนพฤศจิกายน 2551
จึงเข้าร่วมประชุมตั้งแต่ครั้งที่ 9/2551

5.5 การประเมินตนเองของคณะกรรมการ

คณะกรรมการบริษัทได้มีการประเมินผลการปฏิบัติงานตนเองในเรื่องต่างๆ ได้แก่

-   โครงสร้างและคุณสมบัติของคณะกรรมการ

-   บทบาทหน้าที่ และความรับผิดชอบของคณะกรรมการ

-   การประชุมคณะกรรมการ

-   การทำหน้าที่ของกรรมการ

-   ความสัมพันธ์กับฝ่ายจัดการ

-   การพัฒนาตนเองของกรรมการและการพัฒนาผู้บริหาร

จากการประเมิน สรุปได้ว่าคณะกรรมการได้ประเมินว่า
บริษัทมีโครงสร้างกรรมการและคุณสมบัติกรรมการดีถึงดีเยี่ยม
โดยมีความเข้าใจในบทบาทหน้าที่และความรับผิดชอบของการเป็นกรรมการ
และมีความรู้ความเข้าใจเกี่ยวกับธุรกิจของบริษัทอย่างเพียงพอ
คณะกรรมการให้ความสำคัญกับการกำกับดูแลในเรื่องต่างๆ ดีถึงดีเยี่ยม
โดยเฉพาะการกำกับดูแลรายการที่อาจมีความขัดแย้งทางผลประโยชน์
และการจัดทำงบการเงินให้เป็นไปตามมาตรฐานการบัญชี
และมีการเปิดเผยข้อมูลสำคัญตามกฎเกณฑ์ที่กำหนด คณะกรรมการมีกำหนดการประชุมสม่ำเสมอ
โดยดำเนินการประชุมได้อย่างมีประสิทธิภาพ มีความเป็นกลางในการพิจารณาเรื่องต่างๆ
และเปิดโอกาสให้มีการแสดงความคิดเห็นอย่างสร้างสรรค์ พร้อมทั้งมีความสัมพันธ์ที่ดีกับฝ่ายจัดการ
สามารถหารือเรื่องต่างๆได้อย่างตรงไปตรงมา

5.6 ค่าตอบแทนกรรมการ

คณะกรรมการบริษัทได้ให้นโยบายแก่คณะกรรมการสรรหาและกำหนดค่าตอบแทนในการกำหนดค่าตอบแทนให้กับกรรมการและผู้บริหารดังนี้

-   ถือหลักความยุติธรรมทั้งต่อบริษัทและต่อบุคคล

-   สะท้อนสถานะการทำกำไรของบริษัท

-   สามารถสร้างแรงจูงใจให้มีการปฏิบัติงานและรักษามาตรฐานที่ดีต่อไป

-   เหมาะสมกับภาระหน้าที่ และความรับผิดชอบที่เพิ่มขึ้น

-   เปรียบเทียบได้กับระดับที่ปฏิบัติอยู่ในอุตสาหกรรมลักษณะเดียวกัน

ในการกำหนดค่าตอบแทนให้กรรมการ จะต้องได้รับอนุมัติจากผู้ถือหุ้น
และจัดให้มีการเปิดเผยถึงนโยบายและจำนวนค่าตอบแทนในรายงานประจำปี
สำหรับค่าตอบแทนประธานเจ้าหน้าที่บริหารและกรรมการอำนวยการ
ผ่านการประเมินจากคณะกรรมการสรรหาและกำหนดค่าตอบแทน ตามเกณฑ์การประเมินที่ตกลงกันไว้
และนำเสนอคณะกรรมการพิจารณาให้ความเห็นชอบ
โดยประธานกรรมการและ/หรือประธานคณะกรรมการสรรหารและกำหนดค่าตอบแทนจะเป็นผู้แจ้งผลการพิจารณาต่อผู้บริหาร
เกณฑ์ในการประเมินได้แก่ ผลการดำเนินงานของบริษัท ผลสำเร็จของการดำเนินงานตามแผนงาน
รวมทั้งใช้ข้อมูลการจ่ายค่าตอบแทนในอดีตที่ผ่านมา
และผลสำรวจการจ่ายค่าตอบแทนของบริษัทในธุรกิจเดียวกันเป็นข้อมูลอ้างอิง

สำหรับปี 2551 และ 2550
บริษัทได้จัดให้มีการเปิดเผยค่าตอบแทนกรรมการเป็นรายบุคคลและเปิดเผยค่าตอบแทนรวมของผู้บริหาร
(ดูจำนวนค่าตอบแทนในข้อ 9.3)

5.7 การพัฒนากรรมการและผู้บริหาร

คณะกรรมการบริษัทให้ความสำคัญและส่งเสริมให้มีการอบรมและให้ความรู้แก่กรรมการ ผู้บริหาร
และเลขานุการบริษัท รวมถึงฝ่ายตรวจสอบและดูแลการปฏิบัติงานภายใน
โดยเฉพาะการอบรมตามโครงการ DAP (Director Accreditation Program) หรือ
DCP(Director Certification Program)
ซึ่งกรรมการของบริษัทส่วนใหญ่จะเข้ารับการอบรมแล้ว นอกจากนั้น
ผู้บริหารของบริษัทได้เข้ารับการอบรมจากวิทยาลัยตลาดทุน
ซึ่งเป็นโครงการอบรมสำหรับผู้บริหารระดับสูงจากหลากหลายธุรกิจ และจากภาครัฐ
กรณีที่มีการเปลี่ยนแปลงกรรมการใหม่
เลขานุการบริษัทจะจัดเตรียมเอกสารหรือข้อมูลที่เป็นประโยชน์ให้กรรมการใหม่
รวมทั้งแนะนำลักษณะธุรกิจเพื่อให้กรรมการใหม่มีความเข้าใจในแนวทางการดำเนินธุรกิจของบริษัท

ระหว่างปี 2551
ผู้บริหารมีการนำเสนอสาระสำคัญของพระราชบัญญัติหลักทรัพย์และตลาดหลักทรัพย์ฉบับใหม่ให้กรรมการได้ทราบถึงสิ่งที่มีการแก้ไขปรับปรุงและภาระหน้าที่ของกรรมการ
ในขณะเดียวกัน
ฝ่ายตรวจสอบและดูแลการปฏิบัติงานภายในจะนำเสนอกฎระเบียบต่างๆที่มีการเปลี่ยนแปลงที่สำคัญให้กรรมการบริษัทหลักทรัพย์
และกรรมการตรวจสอบรับทราบเป็นประจำทุกครั้งที่มีการประชุม

สำหรับการพัฒนาและสืบทอดงาน
ผู้บริหารระดับสูงมีการเตรียมความพร้อมโดยที่จัดให้มีการประชุมผู้บริหารอย่างสม่ำเสมอ
ทำให้ผู้บริหารมีความเข้าใจเท่าเทียมกันในด้านวิสัยทัศน์และพันธกิจต่างๆของบริษัท

9.6 บุคลากร

ณ วันที่ 31 ธันวาคม 2550 และ วันที่ 31 ธันวาคม 2551 บริษัทและบริษัทย่อย
มีจำนวนพนักงานทั้งสิ้น 297 คน และ 287 คน ตามลำดับ โดยแบ่งเป็นสายงานหลักได้ดังนี้

จำนวนพนักงาน (คน)

2550 2551

  1. ฝ่ายที่ปรึกษาการลงทุน 182 177

  2. ฝ่ายค้าตราสารหนี้ 11 9

  3. ฝ่ายที่ปรึกษาทางการเงินและตลาดทุน 14 11

  4. ฝ่ายจัดการกองทุนส่วนบุคคล 5 8

  5. ฝ่ายวิเคราะห์หลักทรัพย์ 10 10

  6. ฝ่ายงานสนับสนุน 63 63

  7. บริษัท ทรีนีตี้ โพลาริส ฟิวเจอร์ส จำกัด 12 9

  รวม 297 287

  ทั้งนี้ในระยะเวลา 3 ปีที่ผ่านมา บริษัทไม่มีข้อพิพาทด้านแรงงาน

ผลตอบแทนพนักงาน

ผลตอบแทนรวมของพนักงานในปี 2550 และปี 2551 จำนวน 245,963,729 บาท และ
213,664,974 บาทตามลำดับ โดยเป็นค่าตอบแทนในรูปแบบเงินเดือน โบนัส
เงินสบทบกองทุนสำรองเลี้ยงชีพ ค่าตอบแทนการตลาด ค่าล่วงเวลา และอื่นๆ

นโยบายการพัฒนาบุคลากร

ในปี 2551 ถึงแม้ว่าปริมาณการซื้อขายหลักทรัพย์ ในตลาดหลักทรัพย์ มีอัตราที่ลดลง
อันเนื่องมาจากผลกระทบจากภาวะเศรษฐกิจของโลกที่ชะลอตัว และปัญหาการเมืองในประเทศ
ซึ่งทำให้ปริมาณงานของเจ้าหน้าที่การตลาด และรายได้ของบริษัทลดลง
แต่บริษัทฯมองเห็นว่าในเวลานี้ เป็นโอกาสอันดีที่จะใช้เวลา และ
ทรัพยากรของบริษัทในการพัฒนาเจ้าหน้าที่การตลาด อย่างเต็มที่
เพื่อเตรียมความพร้อมให้กับเจ้าหน้าที่การตลาดในการที่จะรับมือกับสภาพเหตุการณ์
สภาพตลาดที่เปลี่ยนไปได้อย่างมีประสิทธิภาพ รวมทั้งมีความรู้ ความสามารถ
ที่นำเสนอบริการและผลิตภัณฑ์ให้แก่ลูกค้าได้ตรงความต้องการ และได้รับผลตอบแทนที่น่าพอใจ

ทั้งนี้บริษัทได้พัฒนาเจ้าหน้าที่การตลาดของบริษัทฯให้เรียนรู้อย่างลึกซึ้งในผลิตภัณฑ์ทางการเงินที่หลากหลาย
อาทิเช่น Smart Signal , Single Stock Futures , Unit Trust (หน่วยลงทุน),
Stock Borrowing and Lending (SBL), Gold Futures เป็นต้น
เพื่อที่จะนำเสนอเป็นทางเลือกในการลงทุนให้แก่ลูกค้าในภาวะการณ์ที่เหมาะสม
และสามารถให้ผลตอบแทนแก่ลูกค้าได้จากการปรับสัดส่วนประเภทสินทรัพย์ที่ลงทุน
รวมทั้งบริษัทส่งเสริมให้เจ้าหน้าที่การตลาดของบริษัททุกคนสอบใบอนุญาตในการติดต่อผู้ลงทุนด้านอนุพันธ์
เพื่อให้สามารถรองรับกับความต้องการ และความสนใจของลูกค้า นักลงทุน
ที่สนใจลงทุนในตลาดอนุพันธ์เพิ่มขึ้น
โดยในปีที่ผ่านมาตลาดอนุพันธ์มีปริมาณการซื้อขายเพิ่มขึ้นเป็นเท่าตัว
ซึ่งในปัจจุบันเจ้าหน้าที่การตลาดของบริษัทมากกว่า ร้อยละ 80 มีใบอนุญาต
และพร้อมที่จะให้คำแนะนำและให้บริการในการซื้อขายตราสารอนุพันธ์

นอกจากการให้ความรู้ในผลิตภัณฑ์และบริการแก่เจ้าหน้าที่การตลาดแล้ว
บริษัทได้มุ่งเน้นการพัฒนาทางด้านจิตใจของพนักงานด้วย โดยได้จัดให้มีการอบรม Mind Training
ซึ่งเป็นการเปลี่ยนมุมมอง และสร้างทัศนคติในทางบวก มองอุปสรรคเป็นโอกาส ไม่หยุดนิ่งอยู่กับที่
ซึ่งบริษัทฯเชื่อมั่นว่าหากเจ้าหน้าที่ของบริษัท มีมุมมองในการทำงาน ในการแก้ปัญหาที่เป็นบวกแล้ว
และมีความคิดที่จะพัฒนาตนเองอยู่ตลอดเวลา และพร้อมจะเปลี่ยนแปลง พร้อมที่จะเรียนรู้
ย่อมจะนำเสนอบริการที่มีคุณภาพแก่ลูกค้า
และสามารถนำพาให้ลูกค้าประสบความสำเร็จในการลงทุนได้โดยไม่ยาก
ซึ่งบริษัทได้จัดให้มีโครงการ Change for the Best
ซึ่งนอกจากจะมีเรื่องของการอบรมให้ความรู้ในการปรับเปลี่ยนมุมมองแล้ว
ยังมีเรื่องของการจัดกิจกรรมสนุกๆอย่างต่อเนื่อง เพื่อให้การเปลี่ยนแปลงนี้ยั่งยืน
ซึ่งได้รับความสนใจจากพนักงาน โดยมีพนักงานหลายท่านได้มีจิตอาสา และรวมตัวกันจัดกิจกรรม
ในนามของ Change Maker โดยกลุ่ม Change Maker
นี้จะมีบทบาทในการเป็นผู้คิดและช่วยกันจัดกิจกรรมเกี่ยวกับการเปลี่ยนแปลงภายในองค์กรที่น่าสนใจ
เพื่อให้เกิดการยอมรับ และเกิดการเปลี่ยนแปลงแก่ตนเอง และแก่องค์กรไปในทางที่ดี
เป็นประโยชน์แก่ส่วนรวม